Зашто пет великих сила шаље искусне амбасадоре у Србију? - Нови Стандард\nZašto pet velikih sila šalje iskusne ambasadore u Srbiju?\n02.08.2019. 11:47 16.07.2020.\nRusija i Kina su već poslale nove ambasadore u Srbiju, a očekuje da to isto učine i SAD, Francuska i VB. Veruje se da imaju “specijalne zadatke”\nDa li je ovakav sastav slučajan, i da li će svaki od njih imati neki “specijalni zadatak” kada je u pitanju Srbija? Da li se njihovo imenovanje može smatrati nekom vrstom pritiska, naročito u finišu priče oko “kosovskog čvora”? Ili je reč o odbrani interesa sopstvenih zemalja koji se lome na Balkanu, a naročito u Srbiji?\nKako za Blic kaže asistent na Fakultetu političkih nauka Stefan Surlić, stranci ovo podneblje povezuju sa jakim ruskim uticajem. – S tim u vezi, službovati na Balkanu, uključujući i Srbiju, zapravo je izazov – priča on.\n– Dolazak iskusnih diplomata nam govori da njihove zemlje očekuju aktivniju ulogu svojih predstavnika u događajima koji se najavljuju u regionu, a pre svega postizanju sporazuma između Beograda i Prištine. Bocan-Harčenko svojim dugogodišnjim iskustvom sa balkanskim temama i učešćem u Bečkim pregovorima šalje jasnu poruku da Rusija ne želi da bude nemi posmatrač, već akter od koga će zavisiti sprovođenje eventualnog rešenja za Kosovo – priča Surlić.\nOn navodi i da novi američki ambasador dolazi iz Moskve, i da je njegovo imenovanje povezano sa dominantnim mišljenjem da Rusija jača svoj uticaj na Zapadnom Balkanu. – Iskusne diplomate poput Godfrija, koje su upoznate sa strategijama Kremlja, mogu doprineti drugačijim ishodima – pojašnjava on.\nOn pojašnjava i da je činjenica da u proteklih godinu dana jeste veće interesovanje za Srbiju i zapada i Kine. – Sve to može da ima veze sa, recimo, francuskom strategijom za Zapadni Balkan, zatim inicijativom SAD kada je reč o Kosovu, kineskim angažmanom zbog inicijative “Pojas i put” – navodi on.\nDa će on preuzeti funkciju vrlo je izvesno, s obzirom na je jedini kandidat za ovo mesto, o čemu je ovih dana govorio i pred Odborom za spoljne poslove u američkom Senatu. Upravo se na tom mestu osvrnuo na, kako je rekao, “ruski maligni uticaj”, kao i “rusko agresivno ponašanje i kampanje dezinformacija širom većeg dela Evrope”.\nRUSKA FEDERACIJA – ALEKSANDAR BOCAN-HARČENKO\nOno što se spekulisalo još prošle godine, desilo se ove, pa je ambasadora Rusije u Srbiji Aleksandra Čepurina zamenio Aleksandar Bocan-Harčenko, koji važi za odličnog poznavaoca balkanskog regiona.\nOn je krajem jula predao akreditive sprkom predsedniku Aleksandru Vučiću, i za samo nekoliko dana stigao do Niša, gde je prisustvovao primopredaji oklopnih vozila BRDM-2, koja su inače donacija Ruske federacije.\nTakođe, pohvalio je na društvenoj mreži Tviter da je posetio izložbu “Odbrana 78”, uz opasku da je NATO bombardovanje bilo zlo, pohvalio srpsko-ruske odnose, a dotakao se i vojne neutralnosti Srbije.\nTakođe, bio je i šef Odseka za zemlje bivše Jugoslavije, a potom i zamenik direktora u odeljenjima za Evropu. Bocan-Harčenko je bio dugogodišnji predstavnik Rusije u Kontakt grupi i, uz diplomate SAD i EU, predstavnik u posredničkoj trojci za rešavanje pitanja statusa Kosova i Metohije.\nPodržao je i referendum u RS 2011. godine, a njegov stav bio je i da bi referendum o članstvu u NATO u Crnoj Gori trebalo da se održi, optuživši crnogorske vlasti da to namerno ne čine. Početkom prošle godine Bocan-Harčenko rekao je da je Rusija u kontaktu sa Beogradom zbog pogoršanja situacije između Srbije i Kosova. Istakao je tada i da je saradnja sa Beogradom vrlo intenzivna i “što se tiče borbe protiv pokušaja da se Kosovo ugura u međunarodne organizacije.\nIzvor Blic, 02. avgust 2019.\nPreporučujemoambasadoriBocan HarčenkoVelika BritanijaEntoni GodfriŽan-Luj FalkoniKinaRusijaSADSrbijaFrancuskaČen BoŠan Maklaud


ŠTAMPA – Nuovo Arte\nSlikarsko platno je oduvek imalo visoku vrednost\nNajpoznatija umetnicka dela stvarana su upravo na slikarskom platnu, odnosno kanvasu. Danas, zahvaljujuci ogromnom napredku tehnologije, svi imamo mogucnost da uživamo u necemu što je u ne tako dalekoj prošlosti bilo dostupno samo najvišoj klasi društva.\nCena štampe iznosi 25e/m2 (U cenu nije uračunat blind ram i zatezanje na ram)\nUnesite toplinu i oplemenite svoj ambijent, bilo da je to Vaš dom ili radni prostor, kancelarija ili dnevna soba. Slika na kanvasu odnosno slikarskom platnu, zategnuta na blind ramu je savršeno rešenje koje ce Vam pružiti ogroman užitak svaki put kada boravite u prostoriji gde je montirana. Osecacete se kao da ste u novoj dnevnoj sobi, kancelariji ili spavacoj sobi uživajuci u svojoj omiljenoj ilustraciji, reprodukciji umetnickog dela ili fotografiji…\nUživajte u reprodukciji umetnickog dela koju su nekada sebi mogli priuštiti samo carevi…\nOsim što uticu na naš život i cine nam trenutke lepšim, stvari kojima dekorišemo svoj prostor takode dosta govore o nama. Zato nabavite najvalitetnije grafike visoke rezolucije sa omiljenom poznatom licnošcu, scenom iz filma, pejzažom ili reprodukcijom poznatog slikara!\nNaravno, ono što uvek usreci jesu i drage fotografije. Obradujte sebe, devojku, mamu ili drugaricu i nabavite sjajan poklon za drage osobe.


XV ekonomsko-politički forum "Šta nas očekuje u 2013. - može li se pokrenuti srpska privreda?" - Konferencije - BIG\nPočetna Konferencije XV ekonomsko-politički forum "Šta nas očekuje u 2013. - može li se pokrenuti srpska privreda?"\nXV ekonomsko-politički forum "Šta nas očekuje u 2013. - može li se pokrenuti srpska privreda?"\n22.11.2012. 11:00 Beograd\nBEOGRAD - Državni sekretar u Ministarstvu finansija Vlajko Senić izjavio je danas da treba očekivati da Srbija u proleće iduće godine dogovori novi trogodišnji aranžman sa Međunarodnim monetarnim fondom (MMF).\nSenić je rekao da je Vlada Srbije od 15 predloga dobijenih od MMF usvojila deset. On je napomenuo da je bilo nekih nerazumevanja oko mera fiskalne konsolidacije, a posebno visine budžetskog deficita.\nOn je, međutim, kazao da je predviđeno smanjenje budžetskog deficita u idućoj godini na 3,6 odsto vrednosti BDP ostvarivo, uz napomenu da se nismo složili sa MMF ni oko smanjenja transfera opštinama i gradovima.\nSenić je dodao i da je od strane MMF bilo sumnje kada je donet Zakon o Narodnoj banci Srbije, ali sa izmenama taj pravni akt više nije sporan, kao i način na koji naša centrobanka sprovodi svoju politiku.\nUprkos pomenutim neslaganjima, državni sekretar je naglasio da su se predstavnici vlade i MMF-a složili oko mnogo stvari i da očekuje postizanje novog aranžmana.\nRazgovori sa srpskim vlastima bili su konstruktivni i nastaviće se u toku narednih meseci, saopštila je pre dva dana misija MMF uz napomenu da iako pozdravlja deo mera kojima je započeta fiskalna konsolidacija, ostaje prostor za poboljšanje kvaliteta budžeta za 2013. godinu.\nTim MMF-a, koji je predvodila Zuzana Murgasova, posetio je Beograd od 13. do 20. novembra radi razgovora o nedavnim ekonomskim kretanjima, kao i o paketu ekonomskih politika koje bi mogle da vode ka programu koji bi podržao MMF.\n"U narednom periodu, rešavanje ekonomskih izazova zahteva pronalaženje odgovarajuće ravnoteže između ciljeva fiskalne konsolidacije i ekonomskog rasta. Konsolidaciju bi trebalo da podrže kredibilne mere koje bi obezbedile da srednjoročna fiskalna konsolidacija i snižavanje duga budu pouzdano dostižne", naglasila je Murgasova po završetku posete\nSenić je izjavio da će budžetski deficit Srbije u ovoj godini biti, prema najnovijim procenama, 6,1 odsto vrednosti bruto domaćeg proizvoda (BDP), što je manje od očekivanog.\nSenić je na skupu u Press klubu Tanjuga "Srbija u osvajanju svetskih tržišta - Može li se pokrenuti srpka privreda", rekao da je za narednu godinu predviđena radikalna fiskalna konsolidacija i smanjenje deficita na 3,6 odsto BDP.\nOn je napomenuo da je za oporavak privrede Srbije potrebno najmanje tri godine, da će naredna godina pokazati da li se ide tim putem dok je jedan od indikatora budžet za 2013., koji je ambiciozan u pozitivnom smislu. Senić je podsetio da je ove godine predlog budžeta prvi put stigao u pralament na vreme kako bi mogao da bude i usvojen u predviđenom roku i da država uđe relaksirana u narednu fiskalnu godinu.\nPored fisklane konslodiacije važne su i strukturne promene koje se ogledaju u dva prvaca, a to je ograničenje roka restrukturiranja preduzeća do 30. juna 2014. godine i usvajanje Predloga zakona o javnim preduzećima, dodao je državni sekretar.\nSenić je dodao i da Srbija nema kapacitet za fiksni devizni kurs jer je bilans plaćanja negativan više od 10 odsto.\nDirektor Fondacije Konrad Adenauer u Srbiji koja je sa Biznis info grupom organizator današnjeg skupa u Tanjugu, Henri Bone, ukazao je da je u Srbiji teška ne samo ekonomska situacija već i velika korupcija jer do sada nije bilo ozbiljne borbe protiv te negativne društvene pojave. Postavlja se pitanje da li od ove Vlade Srbije može da se očekuje veća hrabrost u tom pravcu, dodao je on.\nBone je istakao da se u Beogradu oseća kriza ne samo srpske ekonomije, već i susednih zemalja jer je investicija manje, a i manje se traži roba poreklom iz Srbije na inostranom tržištu.\nDržavni sekretar u Ministarstvu finansija Vlajko Senić izjavio je danas da treba očekivati da Srbija u proleće iduće godine dogovori novi trogodišnji aranžman sa Međunarodnim monetarnim fondom (MMF).\ndržavni sekretar Ministarstva finansija i privrede Republike Srbije\ndirektor Agencije za strana ulaganja i promociju izvoza – SIEPA\nprofesor Fakulteta za ekonomiju, finansije i administraciju\nDr Miroslav Prokopijević\nprofesor ekonomije i naučni savetnik


Svjetska ekonomija u rasulu, rekordan pad u EU i SAD @ Cafe.ba\nKako su objavili u Vašingtonu, američka ekonomija, koja je najveća na svijetu, u drugom tromjesečju potonula je nevjerovatnih 32,9 odsto na godišnjem nivou, što su analitičari već ocijenili kao "istorijsko". Naravno, u negativnom smislu.\nDruga posljedica mogla bi biti, dodaju ekonomisti, smanjenje značaja uslužnih djelatnosti, uključujući i turizma, na ekonomiju. Ujmesto naglaska na usluge, "u modu" će se vjerovatno vratiti reindustrijalizacija, što će podsticati i Evropska komisija.\nTakav pad ekonomije posljedica je pandemije virusa korona i "zaključavanja" ekonomija.\n"Ti podaci su dramatični, ali ipak nas ne vode u situaciju iz vremena Velike depresije 30-ih godina prošlog vijeka, kada je kriza trajala godinama. Sve će, naravno, zavisiti od kretanja virusa korona, ali vjerujem da se u sljedećoj godini može očekivati brz oporavak", objašnjava za Index.jr ekonomski analitičar Damir Novotni.


Sara Asanović donosi duh Mediterana na scenu Pinkovih zvezdica!\nMilen Vesović | petak 17. februar 2017. 17:10h\nVečeras počinje peti krug muzičkog takmičenja “Pinkove zvezdice”. U ovom delu sezone, od takmičara se očekuje da pevaju perfektno i gotovo bez greške. Koliko će ko uspeti u tome, imaćemo prilike da čujemo i vidimo večeras od 21 čas na “Pinku”.\nSara Asanović • screenshot\nMeđu takmičarima koji će se večeras predstaviti je i talentovana devojčica iz Podgorice Sara Asanović, koja je u prethodnim krugovima pokupila simpatije gledalaca. Ona će večeras izvesti pesmu na italijanskom “Luce” i ovom numerom doneće duh Mediterana na scenu najpopularnijeg takmičenja za decu.\nOsim što će gledaoci večeras imati prilike da vide Saru, oni će takođe moći da uživaju u spektaklu za svaki pojedinačni nastup jer takmičara, na sceni će biti i plesači koji će se potruditi da i kroz koreografije dočaraju svaku pesmu.


Policija Kosova završila studijsku posetu Komandi štaba Italijanskih karabinjera za zaštitu sredine - Vesti - EULEX - European Union Rule of Law Mission in Kosovo\nPolicija Kosova završila studijsku posetu Komandi štaba Italijanskih karabinjera za zaštitu sredine\n27. decembar 2019. god.\nEULEX-ova Jedinica za međunarodnu policijsku saradnju organizovala je studijsku posetu Italiji za delegaciju od četiri službenika Policije Kosova, koju je u Rimu ugostila italijanska Komanda karabinjera za zaštitu životne sredine.\nStudijska poseta, održana 19. i 20. decembra, bila je nastavak „Radionice o suzbijanju ekološkog kriminala“, koja je održana u Prištini 26. i 27. novembra 2019. godine i kojoj je prisustvovalo 30 službenika Policije Kosova.\nGostujuća delegacija upoznata je sa stvarnim primerima ekoloških krivičnih dela i kako se ona istražuju i procesuiraju u Italiji, pružajući im efikasna istražna sredstva za suzbijanje takvih krivičnih dela. Pored toga, praktične aktivnosti su takođe uključivale upotrebu tehničkih instrumenata i metoda za analizu kontaminiranog tla, vode I vazduha.\nDelegacija Policije Kosova izrazila je zahvalnost za ovu posetu, navodeći da je i na Kosovu potreba za delovanjem u vezi sa pitanjima zaštite životne sredine takođe hitna stvar.\nOpšti cilj ovog projekta je da polaznici obuke prenesu znanje koje su stekli odgovarajućim specijalizovanim jedinicama i Regionalnim komandama Policije Kosova.


Nizozemska za sankcije Dodiku i vlastima RS-a – Jedinstvena Bosna i Hercegovina\nObjavljeno\t 14. Januara 2022. od strane\thaler / Nema komentara na Nizozemska za sankcije Dodiku i vlastima RS-a\nNeustavni koraci Republike Srpske, blokada državnih institucija koju provodi RS, imat će posljedice, rekao je ambasador Jan Waltmans.\nMilorad Dodik planira do polovice ove godine donijeti cijeli niz zakona kojima bi entitet RS od države BiH preuzeo ingerencije u odbrani, carinskoj politici i pravosuđu (Pixsell)\nNizozemska se svrstala među države koje podržavaju sankcije protiv vlasti u Republici Srpskoj zbog njihovih prijetnji stabilnosti i integritetu Bosne i Hercegovine, potvrdio je u petak nizozemski ambasador u toj zemlji Jan Waltmans.\nGlasnogovornik Evropske komisije Peter Stano je ranije ove sedmice najavio kako će Vijeće za vanjske poslove EU 24. janaura na dnevnom redu imati stanje u BiH, što uključuje i raspravu o mogućem poduzimanju kaznenih mjera protiv odgovornih osoba koje dovode u pitanje ustavni poredak i stabilnost BiH, podsjeća Hina.\nSAD su prošle sedmice već nametnule sankcije srpskom članu Predsjedništva BiH Miloradu Dodiku i njegovom pravnom savjetniku Milanu Tegeltiji, označivši ih odgovornima za podrivanje Daytonskog sporazuma, ali i za umiješanost u korupciju.\nPodrška američkim sankcijama\nOtvoreni protivnik uvođenja evropskih sankcija Dodiku za sada je jedino Mađarska.\nAnalitičari pretpostavljaju kako na nivou Unije neće biti konsenzusa nužnog za uvođenje sankcija pa će onda države koje zagovaraju politiku kažnjavanja pojedinačno donositi takve mjere, čiji je cilj zaustaviti procese koji bi de facto vodili izdvajanju RS iz ustavno-pravnog poretka BiH.\nVlasti RS planiraju do polovice ove godine donijeti cijeli niz zakona kojima bi entitet od države preuzeo ingerencije u odbrani, carinskoj politici i pravosuđu.IZVOR: AGENCIJE\nAP: Dodik – od umjerenjaka do autokrate koji negira genocidDodik je 2001. promijenio kurs, nametnuvši se kao tvrdolinijski nacionalist i secesionist, kaže se u tekstu koji prenosi Washington Post.Published On 09 Jan 202209 Jan 2022\nPopis stanovništva: Hrvatska izgubila oko 400 hiljada ljudi\nCOVID-19: Rekord u BiH, Slovenija razmatra skraćenje karantina\nZnaju li građani Srbije šta se mijenja nakon referenduma


Sputnjik V aterirao i u Kikindi: Rusku vakcinu primili naši zdravstveni radnici · gradski.online\nSputnjik V aterirao i u Kikindi: Rusku vakcinu primili naši zdravstveni radnici\nKIKINDA- Rusku vakcinu Sputnjik V danas su primili ovdašnji zdravstveni radnici. Vakcinisani zaposleni koji su putem portala eUprava izrazili želju da je prime. Mira Pećanac, glavna sestra Doma zdravlja, saoštila je da je ovu vakcinu primilo 70 medicinskih radnika Opšte bolnice:\n– U toku je imunizacija zaposlenih u kikindskom Domu zdravlja, a vakcinacijom ćemo obuhvatiti i kolege iz Domova zdravlja u Severnobanatskom okrugu.\nPočela je i revakcinacija zdravstvenih radnika. Drugu dozu Fajzerove vakcine u subotu su primili zaposleni u bolnici, dok su u sredu revakcinisani radnici Doma zdravlja- precizirala je Pećanac.\nU Kikindi je masovna imunizacija počela 20. januara i do sada je vakcinisano 5.505 građana. Drugu dozu kineske vakcine građani će početi da primaju 10. februara. U sredu su revakcinisani i korisnici Gerontološkog centra u Kikindi i Doma za stare Misericordia.\nIz vakcinalnog punkta podsećaju da mogu da se vakcinišu samo građani koji su se prijavili putem eUprave. Počela je i imunizacija sugrađana iz grada i okolnih sela koji su nepokretni, i ne mogu da dođu do Udruženja penzionera, u ulici Vojvode Putnika.\nPrethodnoGrad za vantelesnu oplodnju namenio milion dinara: Za lekove i suplemente, po paru 60.000 dinara\nSledećeNa “Danima vina” u Iđošu: Izostaće degustacija i dodela priznanja, piće po kućama za svoj groš


U Požegi proglašena vanredna situacija zbog koronavirusa | Insajder\nPredsednik opštine Požega Đorđe Nikitović je, na osnovu predloga Opštinskog štaba za vanredne situacije, doneo Odluku o proglašenju vanredne situacije na teritoriji te opštine, navodi se u saopštenju objavljenom na sajtu te lokalne samouprave.\nPožega / Foto: pozega.org.rs\nU Požegi će od sutra biti obavezno nošenje zaštitnih maski u zatvorenom prostoru i na zelenoj pijaci, a u ugostiteljskim i sličnim objektima će biti zabranjeno organizovanje muzičkih i zabavnih manifestacija, proslava ili porodična okupljanja.\n"Radno vreme ugostiteljskih objekata ograničava se na period od 7 časova ujutru do 20 časova, a broj osoba u trgovinskim i uslužnim objektima će biti uslovljen obaveznom distancom od najmanje dva metra između mušterija", navodi se u saopštenju.\nDodaje se da je za trgovce i ugostitelje obavezno i poštovanje mera iz Uredbe o merama za sprečavanje i suzbijanje zarazne bolesti kovid-19, dok će u predškolskim i drugim obrazovnim ustanovama morati da se poštuju preporuke Instituta za javno zdravlje Srbije "Dr Milan Jovanović Batut".\n"Nalaže se vršiocima javnih usluga, organima lokalne samouprave, javnim preduzećima i ustanovama na teritoriji Opštine Požega da preduzmu mere za zaštitu zaposlenih i organizuju vršenje usluga građanima u skladu sa datim preporukama", navodi se u odluci.


SKANDAL U SARAJEVU! Navijači upali na trening i nasrnuli na igrače\n24.05.2021. • 17:18\nYoutube/Arena Sport TV/printscreen\nNavijači Sarajeva prekinuli trening i nasrnuli na igrače, intervenisala i policija. Pod znakom pitanja finale Kupa BIH\nGrupa navijača ovog kluba upala je u ponedeljak ujutro na trening Sarajeva i fizički napala igrače, pa je morala da interveniše i policija.\nSarajevski mediji navode da je najgore prošao Dušan Hodžić, dok je pošteđena tek nekolicina fudbalera koji su pružali nešto bolje partije od ostatka ekipe. Napad na igrače potvrdili su i iz kluba, te naveli da će preduzeti sve korake da zaštite igrače i osoblje.\nNakon ovog napada upitno je održavanje treninga, ali i odigravanje finalne utakmice Kupa BiH, koje treba da se odigra u sredu u Zenici.\n“Danas je pre zakazanog treninga prvog tima FK Sarajevo u Trening centar Butmir upala grupa mladića, koja je fizički nasrnula na igrače koji su se u momentu tu nalazili. Reakcijom ostalih prisutnih sukob je brzo prekinut bez većih posledica.\nKlub najoštrije osuđuje čin upada u TC i napada na igrače, te informiše javnost da će preduzeti sve pravne i druge korake u cilju zaštite igrača i drugog osoblja. Zbog narušene sigurnosne situacije, prekinut je današnji trening, a u pitanje je doveden kompletan trenažni proces prvotimaca uoči finalne utakmice Kupa Bosne i Hercegovine koja je na rasporedu u sredu 26. maja u Zenici.\nRukovodstvo FK Sarajevo svesno je nezadovoljstva navijača usled konačnog rezultata u okviru m:tel Premijer lige Bosne i Hercegovine, te razume i podržava svaki vid konstruktivne kritke, ali huliganstvo i fizički obračun sa bilo kim nije dopustiv”, saopšteno je iz FK Sarajevo.\nPodsećamo, pobedom u pretposlednjem kolu m:tel Premijer lige Borac iz Banjaluke i zvanično je obezbedio drugu šampionsku titulu u klupskoj istoriji.


Vujović: U Lazarevac se dosta ulaže - Beogradski Portal\nVujović: U Lazarevac se dosta ulaže\nVujovićeva je navela da se u Lazarevac u poslednje vreme dosta ulaže, pre svega u putnu i komunalnu infrastrukturu i dodala da je Lazarevac među prvim opštinama u Srbiji u kojima se gradi nedostajuća kanalizaciona mreža u okviru projekta „Čista Srbija“. Puno stvari je ovde započeto i urađeno i imamo rezulatate, ali tek predstoje kapitalne investicije – izgradnja dva postrojenja za prečišćavanje otpadnih voda, rekla je Vujović.\nPrema njenim rečima kada je Beli Potok u pitanju i tu imamo rezultate, od izgradnje i rekonstrukcije 11 ulica, preko vodovodne mreže, do izgradnje parkova, terena i rekonstrukcije zdravstvene ambulante.\nNa samom kraju Irena Vujović je navela da je važno da nastavimo putem razvoja Beograda i Srbije, ali da bi sve to bilo moguće važno je da trećeg aprila pobedi Aleksandar Vučić i lista „Aleksandar Vučić – Zajedno možemo sve”.\nVažno je da slušamo građane, jer samo ako slušamo ljude i radimo zajedno možemo da gradimo još bolju i jaču Srbiju za sve njene građane, ali i generacije koje dolaze, zaključila je Vujović.


Nastavak suđenja za zločine nad Srbima | Palelive.com\nPočetna Regija Istočno Sarajevo Nastavak suđenja za zločine nad Srbima\nNastavak suđenja za zločine nad Srbima\nISTOČNO SARAJEVO – U Okružnom sudu u Istočnom Sarajevu danas će biti nastavljeno suđenje bivšim pripadnicima takozvane Armije BiH za zločin nad srpskim ratnim zarobljenicima u Goraždu 1992. godine.\nMuminović je rekao da je kao pripadnik 31. Drinske brigade učestvovao u žestokim borbama na desnoj obali Drine, te da su sa njim, između ostalih, „bili Musa Adžem, Suljo Karkelja, Senad Halilović i Meša DŽaferović“.\nOn je rekao da se vratio kući u kasnim večernjim časovima 17. septembra 1992. godine, te da se sutradan u Goraždu slavilo „povlačenje srpskih snaga sa tog područja“.\nOn je naveo da su među licima koja su učestvovala u izviđanju terena uoči akcije „Krug“ na desnoj obali Drine u Goraždu bili Musa Adžem i Suljo Karkelja, te potvrdio da se vojska vratila u Goražde u večernjim časovima 17. septembra 1992. godine kada je akcija okončana.\nPrethodni članakPriznanje predsjedniku društva bibliotekara Srpske\nNaredni članakOtvorena izložba o austrougarskom logoru u Doboju


KORONA REDUKOVALA SADRŽAJ "Kočićev zbor" bez narodnog veselja, ovog puta isključivo kulturni događaji\nZbog aktuelne epidemiloške situacije, „55. Kočićev zbor“, biće održan u znatno redukovanom izdanju, a usled aktuelnih ograničenja javnih okupljanja, ove godine će izostati tradicionalno narodno zborovanje u Stričićima i bodljavina bikova, odlučeno je na današnjoj sednici Organizacionog odbora, saopšteno je iz Gradske uprave.\nOdlukom Organizacionog odbora, „Kočićev zbor“ će ove godine, u periodu od 24. do 30. avgusta, biti obeležen nizom, manjih, kulturnih događaja, kojim će biti evocirano sećanje na najvećeg književnika sa ovih prostora, piše Srpskainfo.\nManifestacija će biti otvorena 24. avgusta, u 20 časova, u parku „Petar Kočić“, izložbom pod nazivom „Kočić i njegova porodica u fotografijama“, autora Zorana Pejašinovića. Idući dan, 25. avgusta, u parku će, u 20 časova, biti organizovano „Veče besedništva“, na kojem će besediti studenti iz Banjaluke, Bijeljine i Istočnog Sarajeva, dok je za 26. avgust u Muzeju RS, sa početkom u 19.30 časova, planirano otvaranje izložbe kolekcije nakita „Tragovi“, autora Sanje Bajić. Iste večeri, u 20 časova, u parku „Petar Kočić“ biće održano „Veče satire“, u organizaciji Udruženja književnika RS.\nU četvrtak, 27. avgusta, u 11 časova, u Stričićima će biti otvorena uređena kuća Petra Kočića, a istog dana, u 20 časova u parku „Petar Kočić“ planirano je „Veče drame“. Takođe, 27. avgusta će biti položeni venci na spomenik poginulim borcima Odbrambeno-otadžbinskog rata.\nPrema utvrđenom programu, u petak, 28. avgusta, u 20 časova u parku „Petar Kočić“ biće uručena nagrada „Zmijanjče“, koje je ove godine pripala učenici OŠ „Georgi Stojkov Rakovski“ Jani Brkić.\nU subotu, 29. avgusta, gradonačelnik Igor Radojičić svečano će uručiti „Kočićevu nagradu“ književniku Nenadu Grujičiću, a istog dana u 20 časova biće otvorena izložba sa prošlogodišnje likovne kolonije.\nZBORA JE IPAK BILO Bodljavina bikova i narodno veselje na Kočićevom Zmijanju uprkos KORONI (FOTO)\nBEZ BORBE BIKOVA, ŠATORA I PEČENJA Obeležavanje "Kočićevog zbora" zbog korone samo uz manje kulturne događaje\nTužilaštvo podnelo optužni predlog protiv Boška Obradovića i drugih poslanika "Dveri" zbog napada na Rističevića i Lončara\nO OVOME PRIČA SVET! Bez trunke milosti: Na DVE fudbalske utakmice u Kupu Hrvatske - 51 GOL!


UEFA od Evropskog prvenstva očekuje dobit od 830 miliona eura | RTV SLON\nPočetna Sport UEFA od Evropskog prvenstva očekuje dobit od 830 miliona eura\nUEFA od Evropskog prvenstva očekuje dobit od 830 miliona eura\nObjavio: admin - 09/07/2016 11:45\nKrovna evropska nogometna federacija (UEFA) veoma je zadovoljna dosadašnjim tokom Evropskog prvenstva u Francuskoj. Do kraja je ostala samo još jedna utakmica, nedjeljno finale između domaćina Francuske i Portugala.\nUEFA je objavila da će prihod od prvenstva iznositi najmanje 830 miliona eura. Taj iznos veći je za 34 posto u odnosu na prošlo EP 2012. u Poljskoj i Ukrajini.\nZa ovogodišnje takmičenje, na kojem prvi put učestvuju 24 ekipe, ukupni prihodi prema podacima UEFA-e iznosili su 1,93 milijarde eura, od kojih je gotovo polovina od televizijskih prava.\nUEFA će nacionalnim nogometnim savezima 55 država, koje su učestvovale u kvalifikacionom ciklusu i Euru, podijeliti 600 miliona eura.\nUEFA je još otkrila da su troškovi organizacije takmičenja u Francuskoj iznosili 650 miliona eura, nagradni fond za 24 reprezentacije učesnice EP iznosi 301 milion, a 150 miliona eura bit će izdvojeno kao odšteta klubovima za nastupe njihovih zvijezda na EP.


Kod maloljetnika pronađena veća količina novca bez porijekla | 058.ba\nRadio Foča - 19. novembra 2018.\t058.ba\nFOČA – Fočanska policija pronašla je kod maloljetnika koji je bez položenog vozačkog ispita upravljao automobilom veću količinu novca koji nema porijeklo, a za koji postoji osnov sumnje da je proistekao iz krivičnog djela prevara, saopšteno je iz Policijske uprave Foča.\nU saopštenju se navodi da su policijski službenici zaustavili i kontrolisali sedamnaestogodišnjaka iz Foče, koji je upravljao putničkim vozilom „golf 4“, u petak, 16. novembra, oko 21,10 časova u ulici Maka Dizdara u Foči, a na osnovu prethodno prikupljenih operativnih saznanja.\nMaloljetnik je upravljao motornim vozilom bez položenog vozačkog ispita, a prilikom saobraćajne kontrole dobrovoljno je predao policijskim službenicima gumenu palicu, gasni pištolj i metke za pištolj, te veću količinu novca u različitim apoenima.\nO događaju je obaviješten dežurni tužilac Okružnog javnog tužilaštva Trebinje, koji je naložio da se preduzmu sve mjere i radnje u skladu sa odredbama o Zakonu o postupanju sa maloljetnicima, u cilju prikupljanja dokaza i dokumentovanja krivičnih djela prevara, falsifikovanja isprave i nedozvoljena proizvodnja i promet oružja ili eksplozivnih materija.\nPod nadzorom dežurnog tužioca Okružnog javnog tužilaštva Trebinje od lica D.N. /19/ iz Foče, vlasnika putničkog motornog vozila „golf 4“, privremeno je oduzeto pomenuto vozilo zbog postojanja osnova sumnje da potiče iz krivičnog djela prevara.


Samit G8 rezutirao dokumentom o primeni zakona na Internetu — Online Tržište\nObjavio(la) admin u kategoriji Generalno na dan 28. Maja 2011. / ostavite komentar\nGrupe zemalja G8, u koju spadaju Francuska, Italija, Nemačka, Velike Britanija, Japan, Kanada, Rusija i SAD, sastali ove nedelje u Dovilu u Francuskoj da bi razgovarali o ogromnom broju pitanja među kojima se nalazi i pitanje Interneta. U dugom saopštenju na kraju sastanka u petak, zemlje su nakon iznošenja svojih viđenja Interneta dogovorile i jasno istakle da se zakoni koji važe u sajber prostoru moraju identično primjenjivati kao i u stvarnom svetu.\nU dokumentu koji je proistekao iz dogovora G8 navodi se da mnogo dobrih stvari o slobodnom izražavanja, demokratizaciji moći Interneta, i potreba za "ne-diskriminacijom i fer konkurencijom". Dokument takođe primećuje da te osobenosti "moraju biti uključene u širi okvir" poštovanja zakona i zaštite intelektualne svojine.\nOvaj okvir "mora da primeni istu zaštitu, sa istim garancijama, kako svuda tako i na Internetu".\nA to znači, kada je u pitanju intelektualna svojina, da je potrebno više akcije nego do sada.\nŠto se tiče zaštite intelektualne svojine, posebno autorskog prava, robne marke, poslovne tajne i patenata, prepoznajemo potrebu da se nacionalni zakoni i okviri bolje primenjuju. Mi smo tako ponovili našu posvećenost da se obezbede efikasnije akcije protiv povrede prava intelektualne svojine u digitalnoj areni, uključujući i akcije koja se tiču sadašnjih i budućih povreda. Shvatamo da efikasno sprovođenje pravila koja se odnose na prava intelektualne svojine zahtevaju odgovarajuću međunarodnu saradnju relevantnih interesnih strana, uključujući i privatni sektor. Mi smo posvećeni identifikovanju načina da se olakša veći pristup i otvorenost za znanje, obrazovanje i kulturu, uključujući i podsticanje inovacija i dalju legalnu online trgovinu roba i sadržaja, uz poštvanje prava intelektualne svojine,\nPozdravljamo Samit G8 i priznanje potrebe da zakoni i okviri treba da vode ka poboljšanju sadašnjeg stanja. Takođe pozdravljamo njihovu posvećenost da se obezbedi efikasna akcija protiv povreda prava intelektualne svojine u digitalnom svetu.\nnavode u svojoj reakciji na ovaj dokument grupe trgovaca muzikom i filmovima.\nEvropska grupa za ljudska prava "Article 19" usprotivila se ovom G8 dokumentu navodeći da se "izgleda prihvataju nova ograničenja slobode govora na Internetu povećanjem sprovođenje prava intelektualne svojine, što nedvosmisleno rezultira kršenjem pravo na slobodu izražavanja."\nFrancuski predsednik Nicolas Sarkozy, koji je pomogao u organizovanju sastanka G8 u Parizu, već godinama govori o stvaranju "civilizovanog" Interneta, čiji je ključni sastojak takođe zaštita intelektualne svojine.\nMnogi su mišljenja da je ovo uvod u cenzuru Interneta od strana država i moćnih organizacija.\nDa li je ovo početak kraja Interneta kakvog poznajemo, ostaje da se vidi, ali promena će sigurno biti.\nTagovi: autorska prava, cenzura, G8, intelektualna svojina, internet, sloboda govora, zakon


Đurić u saopštenju navodi da Tadić nema moralni kredibilitet da kritikuje Aleksandra Vučića koji se bori za očuvanje "onoga sto je nakon vladavine Tadicevog rezima ostalo od srpskih drzavnih i nacionalnih interesa".\n"Tadićeva moralno bankrotirana politika sa debelim razlogom do nogu je potučena od strane Srba na KiM koji su njegovu i opciju njegovih političkih klonova Jeremića, Đilasa i Jankovića na izborima kaznili progonom ne samo ispod cenzusa nego i iz sećanja", navodi Đurić.\n"Pate Srbi na KiM i danas zbog uvođenja prištinskih ličnih karata, tablica, pečata, novih administrativnih prelaza 'nezavisnog Kosova' i mnogo, mnogo čega drugog, o čemu iz uvažavanja prema državnim interesima ne želim javno da govorim", rekao je Đurić.\nProtestna šetnja DSS zbog politike prema Kosovu, Đurić: U vaše vreme je proglašena nezavinost\nDeda Sve Je to krenulo od Našeg “dragog” Slobe ... Slobo slobodo !!!! A svi ostali u nemoći su samo klimali glavom da ih neko ne primorava za priznanje kosova ... Tadićeve odluke i odluke glavnog konobara u običnom restoranu su od iste vrednosti .. Politika je : faked in to you maked ... A da se ne izgubi obraz do sledećih izbora\ninfantilnost A tvoj pravoslavni voz je veliko političko dostignuće ...\nGradjanin Ne podrzavam Tadica, ali priznanje Kosova, telefonski broj, granica i carina Kosova kao i mnoge druge su Vuciceva i Djuriceva politika.\nPogledajte sve komentare 3 od 0


Tanjug 16. aprila 2021. 20:26\nBRISEL, 16. aprila ( Tanjug) – Evropski komesar za proširenje Oliver Varheji izjavio je danas da EU sa Vladom Crne Gore i partnerima razmatra rešenja za investicione projekte i održivost javnog duga u toj zemlji.\n”Uz Crnu Goru smo i podržavamo njen EU put. Razmatramo načine kako da nađemo rešenja za investicione projete u toj zemlji, da osiguramo održivost njihovog javnog duga i eliminisšemo rizike dogovora iz prošlosti uz poštovanje EU politike i vladavine prava”, napisao je Varheji na Tvieteru.\nPrehodno je ove nedelje iz Evropske komisije poručeno da EU neće ”vraćati dugove Crne Gore” koji su nastali uzimanjem zajma od milijardu dolara od Kine, a čija je svrha bila izgradnja putne infrastructure u Crnoj Gori.\nEK je tom prilikom upozorila Crnu Goru na rizik od makro-ekonomkskog disbalansa i dužnićkog odnosa Crne Gore prema Kini.


Boško Obradović: Milun Todorović sada traži "odliv mozgova" i iz Dragačeva pošto je završio sa Čačkom | Двери\nUmesto da podnese ostavku zbog skandalozne izjave podrške „odlivu mozgova“ iz Čačka, gradonačelnik Milun Todorović je počeo da se bavi politikom u drugoj opštini – Lučanima. Da li to znači da Lučani nemaju predsednika opštine i šta je sa tamošnjim kadrovima SNS koji su u međusobnoj svađi zbog čega cela opština trpi negativne posledice već četiri godine?\nKako se uopšte naš gradonačlenik usuđuje da se bavi drugim temama u trenutku dok mu radovi na kružnom putu oko Čačka kasne dva meseca i urušava se jedan od potpornih stubova na vijaduktu, što znači dalje produžavanje radova i nove probleme u funkcionisanju saobraćaja u našem gradu?\nDa li je moguće da Milun Todorović, kao blizak prijatelj svih političara na vlasti i deo svih vladajućih režima – nekome prigovara o uništavanju zemlje u prethodnom periodu? Da li on uopšte piše sopstvene izjave ili ih dobija gotove iz stranačke centrale u Beogradu? Da li Milun Todorović uopšte zna šta je izjavio pre nego što to vidi u medijima? I da li će posle Vučićevog javnog prozivanja i „ribanja“ na sednici GO SNS sada morati svaki dan da izda po jedno saopštenje protiv „zle opozicije“ – da bi se iznova dokazao Gospodaru?\nA što se tiče Dragačeva – tamo je Todorovićeva politika „odliva mozgova“ odavno na delu. Opština se ubrzano prazni, mladi i visokoobrazovani se ne vraćaju, opštinom vladaju „kupljene diplome“, poljoprivreda i selo propadaju, a posebno malinari i drugi proizvođači jagodastog voća, dok su nerešena brojna infrastrukturna pitanja, poput puteva, trotoara, kanalizacije i vodovoda. To je pravi razlog za uznemirenje i javljanje Miluna Todorovića i njegovih šefova iz Beograda.\nIzuzetno uspešna tribina Saveza za Srbiju u Kotraži, otvaranje kancelarija u sva tri sedišta opštine – u Kotraži, Guči i Lučanima, kao i želja Dragačevaca za političkim promenama – predstavljaju alarm za uzbunu u SNS. Ovde ne mogu da vršljaju sa svojim batinašima kako su navikli na dosadašnjim lokalnim izborima i ovde Savez za Srbiju po prvi put izlazi na izbore kao ujedinjena opozicija, što predstavlja ozbiljan izazov za vladajuću koalciju. A Dragačevci svakim danom sve više shvataju da su SNS, SPS, PUPS i Nova Srbija prekršili sva svoja predizborna obećanja od pre četiri godine, da nisu radili ništa i da je došlo vreme za smenu vlasti.\nBoško ObradovićČačakDragačevogradonačelnik ČačkaLokalne vestiLučiniMilun Todorovićodliv mozgovaSNS


UB POBEDNIK DERBIJA, ODLIČAN OTPOR ŽELEZNIČARA - LAJKOVAC NA DLANU\nPosle večerašnjeg derbija 11. kola Superlige između odbojkašica Uba i Železničara reklo bi se da pravi komšijski rivalitet u ovom prvenstvu tek počinje. Iako je domaćin pobedio sa ubedljivih 3:0 (26:24, 26:24, 25:13), rezultat ne održava pravo stanje na parketu Hale sportova Ub, jer ne bi bilo nezasluženo da su Lajkovčanke dobile prva dva seta, koja su praktično prepustile protivniku.\nPo poenima najefikasnije u timu Železničara bile su Rajlić sa 14, Savić sa 8 i Mirosavljević sa 7 poena, ali dobar doprinos odličnoj igri tima u prva dva seta dale su i Uzelac, Ranković, Vujović, Kutlešić i Gajić. S druge strane briljirala je Vulin u svim segmentima igre i zabeležila 18 poena, a sjajno su je pratile Kecman sa 12, Medić sa 10 i Ranković sa 8 poena.\nPrvi set je počeo izjednačeno da bi se posle 10-10 odbojkašice Železničara igrom odlepile na 15-10. Delovale su razigrano i sigurnije od domaćeg tima, tako da je retko ko očekivao preokret koji je usledio. Predvođene Jelenom Vulin odbojkašice Uba su napravile neverovatnu seriju od 9-0 i povele sa 24-22, poenima Uzelac i Mirosavljević Železičar je izjednačio, ali su sledeća dva poena pripala Ubljankama, koje su u odlučujućim trenucima imale više samopouzdanja.\nGubitak prvog seta nije demoralisao izabranice Branka Kovačevića, koje su odlično počele drugi period igre i vodile sa nekoliko poena razlike sve do 13-13. Do pred kraj seta Železničar je uglavnom imao malu prednost, delovao je kompaktno sve do 24-24, kada odlična ekipa Uba u završnici ponovo pokazuje više samopouzdanja. U trećem setu odbojkašice Železničara su se demoralisale i Ub je sve vreme imao visoko vođstvo.\nBila je ovo odložena utakmica 11. kola Banka Poštanska štedionica Superlige Srbije, a prema nedavno objavljenoj informaciji na zvaničnom sajtu preostala tri meča ovog kola moraju se odigrati do 30. decembra. Večeras je u Obrenovcu odigrana poslednja utakmica 10. kola, u kojoj je TENT savladao Jedinstvo sa 3:2.\nUb je dominantan sa svih 11 pobeda, drugi je TENT sa samo jednim porazom, a Železničar je zadržao treće mesto sa osam pobeda i tri poraza i ima dve pobede više od četvrtoplasirane Crvene zvezde.\nPrvenstvo se nastavlja od 8. do 10. januara 2021. godine utakmicama 12. kola.\nOD 84 NOVOOBOLELIH U OKRUGU, SEDAM U LAJKOVCU


Novih 200 miliona evra povoljnih kredita za oko 4.600 preduzeća - Evropska mreža preduzetništva Srbije - Enterprise Europe Network SerbiaEvropska mreža preduzetništva Srbije – Enterprise Europe Network Serbia\nNaslovna » Izdvajamo » Novih 200 miliona evra povoljnih kredita za oko 4.600 preduzeća\tNovih 200 miliona evra povoljnih kredita za oko 4.600 preduzeća\nDatum objaljivanja: maj 12, 2017\nPredstavnici Evropskog investicionog fonda (EIF), Banke Inteza i Unikredit banke Srbija potpisali su dva nova ugovora o garanciji u okviru evropskog programa COSME, čime je 200 miliona evra povoljnih kredita stavljeno na raspolaganje za oko 4.600 preduzeća. MSP dobijaju još jedan podsticaj i snažnu injekciju za povećanje konkurentnosti i otvaranje novih radnih mesta.\nUgovore su u Vladi Srbije potpisali izvršni direktor Evropskog investicionog fonda Pjer Luiđi Ðilbert, predsednica Izvršnog odbora Banke Inteza Draginja Ðurić i predsednica Izvršnog odbora Unikredit banke Srbija ad Čila Ihas, u prisustvu ministra privrede Gorana Kneževića, evropske komesarke za unutrašnje tržište, industriju, preduzetništvo i mala i srednja preduzeća Elžbijete Bjenkovske i predsednika Privredne komore Srbije Marka Čadeža.\nSa ovim sredstvima, EIF je do sada ukupno obezbedio 260 miliona evra kredita pod povoljnijim uslovima – sa dužim rokom otplate, bez hipoteke kao sredstva obezbeđenja i nižim kamatnim stopama, kojima će ove dve banke u naredne tri godine moći da podrže oko 6.000 malih i srednjih preduzeća.\nPrethodno je ova međunarodna finansijska institucija, potpisala ugovor sa Bankom Inteza u decembru 2016, o kreditnoj liniji vrednoj 60 miliona evra za pružanje podrške za oko 1.300 malih i srednjih preduzeća.\nPredsednik Privredne komore Srbije Marko Čadež je kazao da potpisivanjem ugovora EIF i dve banke mala i srednja preduzeća dobijaju još jedan podsticaj i snažnu injekciju za povećanje konkurentnosti i otvaranje novih radnih mesta.\n„Privrednici su tražili nove izvore finansiranja i obezbedili smo im preko 300 miliona evra povoljnih kredita, uz podršku razlitičih evropskih programa. Samo kroz ovaj ugovor ćemo imati kvotu od još oko 200 miliona evra, tako da će ukupna podrška sektoru malih i srednjih preduzeća samo kroz ovaj program finansijske podrške Evropske unije biti skoro 500 miliona evra“, izjavio je ministar privrede Goran Knežević.\nKako je dodao, Srbija kao i Evropa, svoj najveći potencijal i privrednu snagu crpi pre svega iz malih i srednjih preduzeća koja čine skoro 98 procenata svih privrednih subjekata u Srbiji, i koja doprinose sa više od 50 procenata bruto društvenom proizvodu i zapošljavaju dve trećine zaposlenih u nefinansijskom sektoru.\nKnežević je izrazio očekivanje da će se u narednih par dana programu COSME za konkurentnost malih i srednjih preduzeća pridružiti još dve banke i obezbediti još 20 miliona evra dodatnih sredstava.\nPredsednica Izvršnog odbora Banke Inteza Draginja Ðurić, čija će banka podržati oko 2.200 MSP sa dodatnih 100 miliona evra povoljnih kredita, rekla je da su se prvobitni krediti iz programa COSME odobravali po kamatnoj stopi od 2,39 odsto do 4,0 odsto, iako je bila određena kamatna stopa od između 2,39 odsto i 7,85 odsto.\nPredsednica IO Unikredit banke Čila Ihas je izrazila zadovoljstvo što je ta banka prepoznata kao neko ko može da podrži rast malih i srednjih preduzeća.\nIzvršni direktor Evropskog investicionog fonda Pjer Luiđi Ðilbert je istakao da će finansijski posrednici, Unikredit i Inteza, upotrebiti ova sredstva za dalje davanje kredita MSP.\nEvropska komesarka za unutrašnje tržište, industriju, preduzetništvo i mala i srednja preduzeća Elžbijeta Bjenkovska je ocenila da je ovo vrlo važan program, ali da je još važniji signal koji EU šalje ovim dokumentom.\nAktivnosti u okviru programa COSME koje se sprovode u Srbiji unapređuju pristup finansiranju za mala i srednja preduzeća kroz instrument kreditnih garancija i instrumente kapitala za ulaganje u rast i razvoj preduzeća, koji omogućava plasman kredita privrednicima po povoljnijim uslovima, a sprovodi se preko komercijalnih banaka u Srbiji.\nSporazum između EU i Srbije, kojim je obezbeđeno učešće naše zemlje u Programu za konkurentnost malih i srednjih preduzeća COSME, potpisan je u Briselu 10. novembra 2015. godine.\nPotpisivanjem Sporazuma Srbija je postala sedma zemlja izvan EU koja može da koristi sredstva iz COSME programa, pored Crne Gore, Makedonije, Albanije, Moldavije, Jermenije i Turske.\nCOSME je program EU sa ukupnim budžetom od 2,3 milijarde evra u periodu od 2014. do 2020. godine.\n(Vest je preuzeta sa sajta Privredne komore Srbije)\n60 miliona evra podrške za 3.000 malih i srednjih preduzeća u Srbiji Javni poziv za male firme, bespovratno 542 miliona za opremu 800.000 evra iz COSME za unapređenje pristupa MSP javnim nabavkama Fond za razvoj odobrio nove kredite za početnike u biznisu Podrška EU programima za konkurentniju privredu ‹ Prethodni članak\nSledeći članak› Evropska mreža preduzetništva\tEvropska mreža preduzetništva, kao najveća evropska mreža za poslovnu podršku, nudi raznoliku pomoć malim i srednjim preduzećima u Evropskoj uniji i šire.


Kompanija “Lukoil” donirala sportske rekvizite vrtiću “Crvenkapa” - mališani da steknu naviku da se bave sportom i fizičkim aktivnostima - RTV Santos\nKompanija “Lukoil” donirala sportske rekvizite vrtiću “Crvenkapa” – mališani da steknu naviku da se bave sportom i fizičkim aktivnostima\nKompanija “Lukoil Srbija” obeležava 30 godina postojanja i tim povodom u sedam lokalnih zajednica u Srbiji realizuje donacije u vidu opremanja sportskih igrališta i nabavke sportskih rekvizita za mališane u predškolskim ustanovama. Zrenjanin je jedan od gradova u kojima kompanija posluje i danas je svečanost organizovana u dečjem vrtiću “Crvenkapa”. U prisustvu gradonačelnika Zrenjanina Sima Salapure, direktorke za personal kompanije “Lukoil Srbija” Ane Janković, načelnice Odeljenja društvenih delatnosti Gradske uprave Jelene Dragić i članica Ženskog odbojkaškog kluba “Klek”, oprema i rekviziti za košarku, odbojku, mali fudbal i fizičko vežbanje predati su Predškolskoj ustanovi Zrenjanin i deci koja će ih koristiti.\nGradonačelnik Zrenjanina Simo Salapura čestitao je jubilej kompaniji “Lukoil Srbija”, zahvalio na donaciji i ispoljenoj društvenoj odgovornosti. Pozvao je i ostale kompanije koje uspešno posluju u našem gradu i koje gaje odnos solidarnosti prema javnim ustanovama, da pođu ovim primerom, a Grad Zrenjanin svima će biti partner u tome.\n– Ovakva donacija, u vidu sportskih terena i rekvizita, u potpunosti se uklapa u agendu Zrenjanina kao “Evropskog grada sporta” ove godine i doprineće da mališani u jednom od najvećih vrtića u gradu, u najvećem gradskom naselju, steknu naviku da se redovno bave sportom i neguju zdrave stilove života. Sport stvara dobre ljude, dobri ljudi razvijaju dalje grad – istakao je gradonačelnik i dodao da Grad Zrenjanin rebalansom budžeta planira da poveća stavku za održavanje dečjih igrališta u gradu, ali i da realizuje neke inicijative potekle od skupština stanara u zgradama, da oni sami održavaju pojedina igrališta.\n– To je takođe vrsta partnerskog odnosa, kojim želimo da izgradimo poverenje s našim stambenim zajednicama, jer je nemoguće adekvatno održavati i servisirati velik broj igrališta, naročito u periodu kada se ona intenzivno koriste, od proleća do kasne jeseni – rekao je još gradonačelnik.\nDirektorka za personal “Lukoil Srbija” Ana Janković istakla je i trogodišnju uspešnu saradnju kompanije s Odbojkaškim savezom Srbije, i u tom smislu prisustvo na današnjoj svečanosti predstavnika ŽOK “Klek” – mladih odbojkašica i trenera prvog tima i koordinatora za mlađe kategorije Danijele Kijac Vulović.\n– Danas vrtiću “Crvenkapa” predajemo dvorišni mobilijar, kao i sprave za igru i razonodu dece i želimo da naša deca odrastaju u zdravoj i čistoj sredini, a njihov razvoj, naravno, treba da bude potpomognut i sportom. Zato su ovde i devojčice iz ženskog odbojkaškog kluba “Klek”, koje su učinile da današnji događaj dobije i sportsku dimenziju – kazala je Ana Janković.\nGoste je, u ime Predškolske ustanove Zrenjanin, pozdravio direktor Vladimir Petrović, naglasivši da se iz vrtića “Crvenkapa” danas šalje lepa slika, i da će sportski rekviziti i sprave doprineti lepšem i kvalitetnijem vaspitno-obrazovnom radu. Istakao je odličnu saradnju s Gradom Zrenjaninom, ali i pozvao druge kompanije da se pridruže “Lukoilu”, jer je svaka pomoć dobrodošla i biće na najbolji mogući način iskorišćena, i sve što se uradi, opremi ili renovira u vrtićima ostaje našoj deci. Dodao je i da je u toku upis u vrtiće Predškolske ustanove, i da će se u avgustu znati tačno brojčano stanje i raspored dece u vrtićima za narednu godinu. U ovoj školskoj godini, u dvadeset objekata PU Zrenjanin upisano je preko 2.200 dece, ali ih u ovom trenutku, pre svega zbog epidemiološke situacije, u vrtićima redovno boravi nešto više od 1300.\nPrethodnoEvo kakve mogućnosti nudi Srednja poljoprivredna škola\nSledećeZrenjaninac prvi zlatni olimpijac


Građanska Vojvodina traži nove izbore u Novom Sadu | Autonomija\nGrađanska Vojvodina traži nove izbore u Novom Sadu\nJedini način da Novosađani dobiju legitimnu i legalnu vlast\nKoalicija nevladinih organizacija Građanska Vojvodina zatražila je danas da se raspišu novi lokalni izbori u Novom Sadu i ocenila da je to jedini način da se okončaju ozbiljne političke tenzije, koje „prete da ugroze bezbednost i miran život Novosađana“.\n„Održavanje novih lokalnih izbora u glavnom gradu Vojvodine jedini je način da Novosađani dobiju legitimnu i legalnu vlast“, ocenjuje se u saopštenju za javnost.\nNevladine organizacije su navele da sve što se dešava zapravo upućuje na to da svim političkim akterima „ove opasne farse“ nije ni na kraj pameti da služe građanima.\n„Očito, svima je jedini cilj da dodatno očerupaju zajedničke resurse, kako bi napunili sopstvene džepove, koristeći haos. Nisu oni gladni vlasti zarad uspešnog upravljanja Novim Sadom, već jedino zarad besomučne pljačke“, piše u saopštenju.\nGrađanska Vojvodina je kao antidemokratske metode navela zakazivanje sednice Skupštine grada telefonskim putem u roku od sat vremena, potpuno neprincipijelne i sramotne koalicije, optužbe za krađu izbora i za kupovinu glasova.\nKao te metode, Građanska Vojvodina je ocenila i praktično javnu trgovinu odborničkim mandatima, isključivanja iz stranaka, pretnje, ucene, zatvaranja odbornika u „karantin“.\n„Sve to nema nikakve veze sa političkom borbom kroz institucije i sa demokratijom“, poručile su nevladine organizacije.\nGrađansku Vojvodinu čine Nezavisno društvo novinara Vojvodine, Centar za regionalizam, Centar za razvoj civilnog društva, Građanski fond Panonija, Građanska akcija Pančevo, Helsinški odbor za ljudska prava u Srbiji, Zelena mreža Vojvodine i Otvoreni licej.\nVojvodina, Izdvajamo, Aktuelno, Decentralizacija


KONKURS ZA SUFINANSIRANJE PROJEKATA PROIZVODNJE MEDIJSKIH SADRŽAJA ZA ŠTAMPANE MEDIJE I SERVISE NOVINSKIH AGENCIJA U 2021. GODINI | SN Consulting\nRepublika Srbija – Ministarstvo kulture i informisanja raspisala je konkurs za sufinansiranje projekata proizvodnje medijskih sadržaja za štampane medije i servise novinskih agencija u 2021. godini\nSredstva opredeljena za ovaj konkurs iznose 35.000.000,00 dinara.\n– izdavač medija čiji medij je upisan u Registar medija koji se vodi u Agenciji za privredne registre, u skladu sa Zakonom o javnom informisanju i medijima;\n– pravno lice, odnosno preduzetnik koji se bavi proizvodnjom medijskih sadržaja i koji priloži dokaz da će sufinansiran medijski sadržaj biti realizovan putem medija, koji je upisan u Registar medija koji se vodi u Agenciji za privredne registre, u skladu sa Zakonom o javnom informisanju i medijima.\n– Pravo učešća na Konkursu nemaju izdavači koji se finansiraju iz javnih prihoda.\n– Pravo učešća na Konkursu nemaju lica kojima je dodeljena državna pomoć male vrednosti (de minimis), a čiji ukupan iznos u tekućoj i prethodne dve kalendarske godine prelazi 23.000.000,00 dinara.\n-Učesnik Konkursa može konkurisati samo sa jednim projektom.\n-Izdavač više medija ima pravo učešća na Konkursu sa jednim projektom za svaki medij.\n-Pravo učešća na Konkursu nemaju lica koja su u prethodnom periodu dobila sredstva namenjena projektnom sufinansiranju, a nisu u ugovorom propisanom roku i formi podnela narativni i finansijski izveštaj i lica za koja se utvrdi da su nenamenski trošila sredstva.\n-Učesnik Konkursa ne može angažovati drugo pravno lice ili preduzetnika da realizuje projekat.\n-Pravo učešća na Konkursu nemaju preduzetnici koji su prekinuli obavljanje delatnosti.\n-Učesnik Konkursa koji je u tekućoj godini već koristio sredstva namenjena projektnom sufinansiranju u oblasti javnog informisanja na republičkom, pokrajinskom ili lokalnom nivou, može učestvovati na Konkursu za sufinansiranje istog projekta samo još jednom u toj godini, i to u iznosu koji, uz sredstva koja je već dobio, ne prelazi 80% vrednosti projekta.\n– Mera u kojoj je predložena projektna aktivnost podobna da ostvari javni interes u oblasti javnog informisanja, a posebno se ocenjuje:\n– Značaj projekta sa stanovišta: ostvarivanja javnog interesa u oblasti javnog informisanja; ostvarivanje namene konkursa; usklađenosti projekta sa realnim problemima, potrebama i prioritetima ciljnih grupa; identifikovanih i jasno definisanih potreba ciljnih grupa; zastupljenosti inovativnog elementa u projektu i novinarsko istraživačkog pristupa.\n– Uticaj i izvodljivost sa stanovišta: usklađenosti planiranih aktivnosti sa ciljevima, očekivanim rezultatima i potrebama ciljnih grupa; stepena uticaja projekta na kvalitet informisanja ciljne grupe; merljivosti indikatora koji omogućavaju praćenje realizacije projekta; razrađenosti i izvodljivosti plana realizacije projekta; stepena razvojne i finansijske održivosti projekta (pozitivni efekti projekta nastavljaju se nakon što se okonča podrška).\n– Kapaciteti sa stanovišta: stepena organizacionih i upravljačkih sposobnosti predlagača projekta; neophodnih resursa za realizaciju projekta; stručnih i profesionalnih referenci predlagača projekta, koje odgovaraju predloženim ciljevima i aktivnostima projekta.\n– Budžet i opravdanost troškova sa stanovišta: preciznosti i razrađenosti budžeta projekta, koji pokazuje usklađenost predviđenog troška sa projektnim aktivnostima; ekonomske opravdanosti predloga budžeta u odnosu na cilj i projektne aktivnosti.\n– Dokaz o tome da su nakon izricanja kazni ili mera preduzete aktivnosti koje garantuju da se sličan slučaj neće ponoviti.


Press Online :: Hronika :: Policija saopštila identitet nastradalih na Dunavu\nPolicija saopštila identitet nastradalih na Dunavu\nNovosadska policija potvrdila je danas da je 10. juna u Dunavu kod Sunčanog keja pronašla vidno ostećeni gliser u kojem su bile dve mrtve osobe i još dvoje povređenih.\nKako se navodi u saopštenju, bez znakova života pronađeni su Igor S. (34) iz Novog Sada, vlasnik glisera, kao i Sanja Z. (25) iz Novog Sada. Teško su povređeni Nenad S. (36) iz Futoga i Vladanka S. (25) iz Novog Sada.\nPolicija u saopštenju nije navela uzrok incidenta, već samo da istražuje slučaj, a da će o rezultatima javnost biti blagovremeno obaveštena.\nNovosadski mediji preneli su da je do nesreće verovatno došlo kada je gliser udario u neki drugi plovni objekat, a nisu isključili ni mogućnost da je naleteo na sajlu koja je razapeta između Ribarskog ostrva i Mosta slobode.\nIstražni sudija Okružnog suda u Novom Sasu Nada Kolarski izjavila je medijima da je najverovatniji uzrok nezgode velika brzina kojom se gliser kretao, ali nije precizirala da li je gliser udario u neki drugi plovni objekat.\nIz novosadske kapetanije saopšteno je da su u nedelju pregledani svi objekti koji se nalaze na delu Dunava u kojem se dogodila nesreća, ali da nisu pronađeni tragovi sudara sa gliserom.\nUz to, poslat je i zahtev kapetanijama u Pančevu i Velikom Gradištu da pregledaju sve registrovane brodove koji su prolazili tokom noći između subote i nedelje, kako bi se videlo da li postoje tragovi kontakta sa gliserom.\nPovređeni Nenad S. je u Kliničkom centru, van životne opasnosti, dok je Vladanka P. puštena kući nakon što joj je ukazana pomoć.


Predsednik Opštine Bački Petrovac Pavel Marčok u radnoj poseti Briselu\nObaveštenja 10 oktobar 2013\nPo prvi put Opština Bački Petrovac učestvuje na Skupu evropskih gradova i regija koji se jedanaesti put održava u Briselu, glavnom gradu Belgije.\nSkup evropskih gradova i regija, ove godine u Briselu, održava se pod sloganom “Evropske regije i gradovi u zaletu za 2020” a opštinu Bački Petrovac na ovom okupljanju evropskih zajednica predstavlja njen predsednik Pavel Marčok. Kako saznajemo pored njega na ovom trodnevnom skupu učestvuju još i predsednici opština Srbobran Zoran Mladenović, opštine Bečej Vuk Radojević i opštine Titel Dragan Božić.\n- Niz seminara koji su deo ovog skupa, a u kojima ove nedelje naša opština aktivno učestvuje, svakako će doprineti da napravimo korak napred u stvaranju uslova za razvoj i približavanje evropskim standardima i vrednostima, kao i praktičnim rešenjima, kako bi smo mogli da ih značajnije i što pre implementiramo u naš svakodnevni život. Upoznavanje sa iskustvima drugih je uvek podsticaj da unapredimo život i primerimo sopstvene mogućnosti i želje sa realnim kapacitetima, kazao je u izjavi za naš portal Pavel Marčok iz Brisela, i dodao:\n- Posebno je značajno da dobijemo uvid, na koje zahteve treba posebno obratiti pažnju u periodu do 2020. godine, koji su to projekti sa kojima možemo da idemo prema Evropskoj uniji i koliko je novca odvojeno za finansiranje lokalnih i regionalnih projekata.


U BiH će 17. februara biti održani prijevremeni izbori za devet gradova i općina - Akta.ba\nUkoliko grad ili općina u kojoj će biti provedeni izbori ne obezbijedi finansijska sredstva za sprovođenje prijevremenih izbora, izbori za taj grad ili opštinu će biti odgođeni.\n02.01.2019. 09:20 / Izvor: SRNA\nZa sprovođenje prijevremenih izbora za gradonačelnike Doboja i Trebinja, te načelnike sedam gradova i općina u BiH, koji će biti održani 17. februara, predviđeno je 120.000 KM, rečeno je Srni u Centralnoj izbornoj komisiji (CIK) BiH.\nU odluci CIK-a o budžetu za sprovođenje prijevremenih izbora za gradonačelnike Doboja i Trebinja, te načelnike općina Bosanski Petrovac, Bosansko Grahovo, Bužim, Domaljevac-Šamac, Drvar, Kakanj i Ribnik navodi se da su finansijska sredstva dužni obezbijediti gradovi, odnosno opštine u kojima će izbori biti sprovedeni.\nPrema navedenoj odluci, za sprovođenje izbora za gradonačelnika Doboja potrebne su 43.000 KM, a slijedi Trebinje sa 21.500 KM, dok će opštinu Domaljevac-Šamac prijevremeni izbori za načelnika koštati 19.000 KM.\nOstale općine u kojima 15. februara treba da budu održani prijevremeni izbori za načelnike treba da obezbijede manje od 10.000 KM, a najmanje općina Bosanski Petrovac - 3.600 KM.\nU ukupnom iznosu potrebnom za sprovođenje prijevremenih izbora najveća suma namijenjena je za poštanske troškove dostavljanja preporučenih pošiljki glasačima koji glasaju poštom - nešto više od 66.000 KM, dok je za štampanje glasačkih listića i postera sa izgledom glasačkog listića predviđeno 12.000 KM.\nZa rad osoba koja će za potrebe prijevremenih izbora u devet lokalnih zajednica biti angažovane u Glavnom centru za brojanje CIK-a u periodu od 10 dana predviđeno je više od 11.000 KM - za naknade za rad, te poreze i doprinose na te naknade.\nCIK je za putne troškove za posjete štamparijama, pratnju prilikom dostavljanja i povrata izbornog materijala, te za potrebe obuke i obilaska gradova i općina predvidio sumu od 5.500 KM.\nCIK je raspisao prijevremene izbore za gradonačelnike Trebinja i Doboja te načelnike Bosanskog Grahova, Bosanskog Petrovca, Bužima, Domaljevca/Šamca, Drvara i Kaknja nakon što su čelni ljudi ovih gradova/općina na posljednjim opštim izborima u BiH osvojili mandate na drugim nivoima vlasti.\nPrijevremeni izbori za opštinu Ribnik raspisani su jer je načelnik te opštine Radenko Banjac opozvan na referendumu održanom 21. oktobra.\n#Centralna izborna komisija


Tag / Šljaka / Vesti online\nPrvi put od 2004. Nadal dočekao 1. maj bez trofeja u sezoni\nŠpanski as, "kralj šljake", i dalje bez trijumfa iako su se turniri zahuktali na njegovoj omiljenoj podlozi.\nValverde: Naravno da Barsa zavisi od Mesija\nTrener Barselona Ernesto Valverde priznao je da je Leo Mesi spasao utakmicu sa Viljarealom.\nFederer: Nisam samouveren na šljaci\nŠvajcarski teniser je rešio da igra na šljaci, iako je svestan da će teško doći do dobrih rezultata.\nNovak Đoković plasirao se kao 11. nosilac i 18. na ATP listi u osminu finala mastersa u Rimu (šljaka, nagradni fond 8.147.985 evra), pošto je u prvom međusobnom duelu savladao Gruzijca Nikoloza...\nKad udare Srbi na Engleze...\nU nedelju 17. jula, mogli smo da prisustvujemo teniskom spektaklu u srcu Beograda – dvoboju između dva najbolja svetska igrača, Novaka Đokovića i Endija Mareja. Umesto toga, gledaćemo tenisere...\nNadal kuka: Nije fer, dajte da nekad igramo i na šljaci\nOrganizatori Vimbldona: Nadal zabrinut, bolje bi mu bilo da se plaši drugih stvari\nŠpanski teniser Rafael Nadal poručio je organizatorima Vimbldona da bi na tom turniru travnata podloga trebalo da bude mekša.\nNole: Samo da nateram mišiće da rade još jače\nNajbolji teniser sveta Novak Đoković nada se da će mu sjajan početak sezone pomoći i u Monte Karlu, prvom ovosezonskom Masters turniru na šljaci.


Muslin potvrdio: "Na Gruziju sa najjačim sastavom!" - Sportske.net\nMuslin potvrdio: "Na Gruziju sa najjačim sastavom!"\nSelektor fudbalske reprezentacije Srbije Slavoljub Muslin rekao je danas da će protiv Gruzije konačno imati sve igrače na raspolaganju i da će na teren izaći najjača ekipa do sada.\nJovanović rešio Slovake - Na redu su "Panceri"Bane: "Gruzija nema šta da izgubi"FSS se priključio humanitarnoj akciji za pomoć lečenju deceTole kao talija! Stigao sa ''Orlovima'' u Tbilisi!UEFA izabrala - Evo ko će deliti pravdu u Tbilisiju!\nFudbaleri Srbije gostovaće u petak Gruziji u petom kolu Grupe D kvalifikacija za Svetsko prvenstvo u Rusiji 2018. godine.\n"Do sada nismo na raspolaganju imali ekipu koja je bila u mojoj glavi. Sada imam sve igrače na raspolaganju i dilema je odavno rešena. Igraćemo sa svojim najjačim sastavom u ovom momentu", rekao je Muslin na konferenciji za novinare u Tbilisiju.\nSrbija posle četiri utakmice zauzima drugo mesto na tabeli sa osam bodova, šest više od Gruzije, koja je pretposlednja.\nSlaboljub Muslin je kazao da utakmica protiv Gruzije nije najvažnija u kvalifikacijama, ali je istakao da je izuzetno bitna.\n"Svi su bodovi važni. Najvažnije je da igramo na svom nivou. Igramo sve bolje i bolje iz utakmice u utakmicu. Sve zavisi od nas. Biće dobro ako odigramo na svom nivou, kao i do sada, a možemo i još bolje", kazao je Muslin.\nUtakmica će se igrati sutra od 18.00 na stadionu "Dinamo Arena".


Grbić: Nije lepo priznati, ali Francuska je bolja od nas\nBeta 14. oktobra 2015. 20:35\n“Mislim da su u ovom momentu i Rusija i Francuska jače ekipe od nas. Nikada to nije lepo da se prizna, ali to je nešto što ja govorim momcima od prvog dana: daj da uradimo sve što možemo, a ako oni igraju fenomenalno i bolje od nas i zasluženo nas pobede, svaka čast, izgubili smo od boljih. To se desilo večeras i u tom smislu treba čestitati Francuzima jer su odigrali bolji meč od nas”, rekao je Grbić nakon poraza od Francuske 3:1.\nSelektor je kazao da je Francuska igrala bolje tokom većeg dela meča, osim u trećem setu i da je to “rezime cele utakmcie”.\n“Ne mogu da kažem ‘jao, pogrešili smo taktički ili tehnički’…Moramo da napredujemo, da se naučimo da igramo pod pritiskom, da naučimo da igramo protiv boljih od sebe i da se ne predajemo do kraja, bez obzira što su se stvari iskomplikovale na terenu i što nam rezultat ne ide u korist”, rekao je Grbić.\n“Jednostavno, to nije uvek lako uraditi. Toga sam svestan, i naravno da je to lakše uraditi protiv Estonije nego protiv Francuske ili Rusije, ali ako želimo da napravimo neki rezultat i da se borimo protiv ovih ekipa, moramo da napravimo korak napred”, rekao je selektor.\nSrbiju čekaju kvalifikacije za Olimpijske igre sledeće godine.\n“Mi sada treba da izvučemo pouke iz ovog turnira, da vidimo šta smo uradili dobro, šta loše. Mislim da smo ispunili predviđeni plan i sada hoću da vidim da li su plan i način na koji smo ga ispunili bio pogrešan ili je ovo naš maksimum, a nakon toga da krenemo da radimo na stvarima koje možemo da poboljšamo”, rekao je Grbić.\nZvezdi u dramatičnom meču pobedila Partizana za 1: 0\nDavidovac: Timska pobeda, niko ne može sam da pobedi…


Potraga za Pavkovićem bez rezultata\nNema službenih informacija kako od Vlade tako i od policije kako napreduje istraga i gde se nalazi general Nebojša Pavković. Izvesno je, ako je suditi prema izjavi advokata Ljubiše Živadinovića, pravnog zastupnika ovog haškog optuženika, da policija intezivno pokušava da utvrdi gde se Pavković nalazi.\n“Nije bilo nikavih kontakata ali ono što je najgore počeli su da sa nekim postupcima maltretiraju porodicu. Evo sad mi je javila ćerka od Pavkovića da je dobila otkaz sa posla tako da već to prelazi neke granice i humanosti i da ne upotrebim neki teži izraz.”\nNa pitanje da li će pokušati da uspostavi kontakt sa svojim klijentom i šta bi mu sugerisao, advokat Ljubomir Živadinović kaže:\n“Pa ne mogu da pokušam kad ne znam ni gde je, na kojoj adresi na kom telefonu, tako da ostaje samo da se on samo meni javi.”\nNeki beogradski mediji preneli su vest da su u potragu za Pavkovićem uključeni i haški istražitelji. Portparol Tužilaštva Flores Artman je za naš program rekla da Haški sud nema svoju policiju i da očekuje da zemlje bivše Jugoslavije sarađuju sa Tribunalom u skladu sa potpisanim međunarodnim dokumentima.\n“Haški tribunal je osnovan na taj način da zahteva potpunu saradnju od strane države zato što nema sopstvenu policiju da asistira u poslu koji policija vrši. U normalnim okolnostima to rade lokalne policije umesto policije koju bi imao Haški tribunal. Tako da u tom smilu Haški tribunal ako dođe do bilo koje informacije vezane za begunce, kao što je bio slučaj u više navrata u prošlosti, i još ćemo ih davati, ali dužnost je ne neki izmišljeni kauboji da to urade, nego je policija u Srbiji ta koja treba da radi.”\nNačelnik Generalštaba Vojska Srbije i Crne Gore general Dragan Paskaš nije želeo da komentariše nedavne izjave šefa diplomatije Vuka Draškovića da bezbednosne strukture, između ostalih i vojne, znaju gde se nalaze odbegli haški optuženici, među kojima i general Ratko Mladić.\nPaskaš je kazao da je bezbednosno-informativna delatnost vojske u skadu sa najnovijim reformama, u domenu Ministarstva odbrane i da se eventualni odgovor na takva i slična pitanja moraju potražiti kod ministra odbrane. Sam Prvoslav Davinić ranije je više puta demantovao da se Mladić nalazi u vojnim objektima, i da vojne službe bezbednosti znaju gde se on krije.


MISIJA OEBS POZVALA SE STRANE U BIH: Uzdržite se zapaljive retorike posle presude Karadžiću | Ekspres.net\nŠef misije OEBS u BiH Brus Berton izjavio je da današnja presuda Radovanu Karadžiću predstavlja još jedan ključan korak ka\nŠef misije OEBS u BiH Brus Berton izjavio je da današnja presuda Radovanu Karadžiću predstavlja još jedan ključan korak ka privodjenju pravdi osoba koje su najodgovornije za genocid i druge najteže ratne zločine počinjene u Bosni i Hercegovini (BiH).\n"Pre svega, naše misli su sa porodicama žrtava, za koje je traganje za pravdom dugotrajno i bolno. To je složen i težak proces, ali istovremeno i proces koji je od presudne važnosti", naveo je Berton.\nOn je ocenio da je utvrdjivanje odgovornosti za počinjene zločine, čak i ovoliko godina nakon rata, od ključne važnosti za izgradnju trajnog mira u BiH, poštovanje vladavine prava i jačanje medjunarodne sudske prakse.\n"Uporedo sa naporima Haškog tribunala, pravosudne institucije u BiH kontinuirano rade na ostvarenju tih ciljeva, te su do danas pred domaćim sudovima procesuirane stotine počinilaca ratnih zločina", naveo je šef misije OEBS u BiH.\nPrema njegovim rečima, pravosudju u BiH potrebna je podrška da bi nastavilo da radi na predmetima ratnih zločina na nezavisan i nepristrasan način, oslobodjeno od političkih napada ili pokušaja vršenja neprimerenog uticaja.\nMisija OEBS u BiH pozvala je sve gradjane BiH u zemlji i inostranstvu, a posebno političke i stranačke lidere, medije, zvaničnike lokalnih vlasti, verske lidere i aktiviste u lokalnim zajednicama, da poštuju presudu Karadžiću i da se uzdrže od zapaljive retorike koja vodi ka podelama.\n"Samo se zajedničkim ulaganjem svih u proces pomirenja može postići stabilnost i bezbjednost u Bosni i Hercegovini", navedeno je u saopštenju Misije OEBS.\npresuda oebs radovan karadžić poziv strane reakcija misija u BiH


Neće biti privatizacije „Elektroprivrede Srpske“ | Zvornik Danas\nNeće biti privatizacije „Elektroprivrede Srpske“\non: 13. јуна 2015 In: Ekonomija, naslovna, VIJESTI\nMinistar industrije, energetike i rudarstva Republike Srpske Petar Đokić izjavio je danas da je stav Srpske da se ne može i neće provoditi privatizacija preduzeća „Elektroprivreda Republike Srpske“, te da se takva odluka može mijenjati samo narodnom voljom.\nĐokić je danas novinarima na Tjentištu rekao da bi odnos prema tom pitanju, kada bi to neko od Srpske tražio, trebalo provjeriti putem referenduma.\nOn je izrazio uvjerenje da će „Elektroprivreda Srpske“ sve više da jača i da se osposobljava da bude nosilac velikih investicija, izgradnjom novih objekta, posebno od obnovljivih izvora energije.\n„Upustićemo se u veliki projekat izgradnje novog bloka Termoelektrane Gacko dva. Želimo da `Elektroprivreda Srpske` ostane respektabilna regionalna kompanija i da u narednim godinama, u uslovima oštre konkurencije, bude jednako uspješna“, rekao je Đokić i izrazio uvjerenje da će „Elektroprivreda“ uz pomoć Vlade Srpske to i ostvariti.\nKomentarišići najavljeno poskupljenje struje u Republici Srpskoj, Đokić je rekao da nije očekivao poskupljenje struje na ovom nivou i dodao da će sa kolegama iz drugih ministarstava raditi na tome da se donese jasan program subvencionisanja i zaštite socijalno ugroženih kategorija, koje poskupljenje ne bi trebalo direktno da pogodi.\nOn je napomenuo da će, uprkos poskupljenju, cijena struje u Srpskoj biti najniža u regionu.\nOznake: elektroprivreda rspetar djokicprivatizacija


Vreme 749 - Balkanski superkompjuter: Paradoks sa 66 glava -->\nU Srbiji se, pored drugih čuda, nalazi i jedan računar koji je centar mreže superkompjutera Jugoistočne Evrope\nSUPERBRZA VITRINA: Paradoks\nKada bi svaki čovek bio dovoljno uvežban u elementarnom matematičkom računu tako da mu je potreban samo peti deo sekunde da pomnoži dva broja, svi ljudi na Zemlji bi za jedan sekund mogli da izvrše ukupno 30 milijardi operacija množenja. Zamislite računar koji za jedan sekund obavlja sedam puta više računskih operacija. Najzanimljivije je da se takva jedna mašina, sedam puta brža od čitave ljudske populacije u napregnutom računanju, ne nalazi samo u udaljenim centrima svetske nauke već i u neposrednom susedstvu. Superkompjuter Paradoks sastavljen je u Laboratoriji za primenu računara u nauci, na Institutu za fiziku u Zemunu. "Ovo je najbrži superkompjuter na Balkanu, a verovatno i nešto šire od toga", kaže u razgovoru za "Vreme" dr Aleksandar Bogojević. "Kao i kod svih modernih superkompjutera, brzina na Paradoksu postiže se zahvaljujući tome što se on ne sastoji od jednog već od 66 procesora. Umesto jedne, ovo biće ima 66 glava." Paradoks je napravljen za dve vrste naučnih istraživanja – za izračunavanja koja bi na konvencionalnim mašinama trajala preterano dugo i za ona koja zahtevaju velike memorijske resurse. "Mi nismo servis za brzo računanje", kaže Bogojević. "U našoj laboratoriji obavljaju se ona istraživanja koja je na drugim mestima nemoguće izvršiti."\nSANDUK SA FIOKAMA: Izmerena brzina Paradoksa je 0,21 teraflopsa. Mr Antun Balaž objašnjava kako se pomoću Limpack testa utvrđuje njegova brzina. Ovaj test primenjuje se za merenje brzine 500 najvećih superkompjutera na svetu (www.top500.org). "To je jedan standardizovan skup matematičkih operacija. One se zadaju superkompjuteru i potom se meri vreme koje mu je potrebno da ih obavi", kaže Balaž dok se iza njega čuje šum ventilatora specijalno konstruisanog sistema za hlađenje superkompjutera. Zbog velikog broja procesora, Paradoks se izuzetno greje. Na svakih sat vremena, on oslobodi deset kWh energije – kao tri velike TA peći. Uz to, superkompjuter se nikada ne isključuje, tako da mu je potrebno konstantno napajanje i naročit tretman. Do njega su dovedene posebne strujne i optičke linije. Na sredini duge, jarko osvetljene laboratorije sa belim zidovima i Ešerovim slikama stoji veliki stakleni sanduk sa fiokama. Balaž otvara staklena vrata na Paradoksu i izvlači jednu od fioka. "Na svakom od ovih nodova nalaze se dva procesora, a svi oni međusobno su povezani pomoću dva switcha. Njihova uloga je presudna. Switchevi omogućuju da procesori komuniciraju jednako brzo, tako da međusobno mogu da razmene milijardu bitova u sekundi", objašnjava Balaž. Na svakom nodu nalaze se dva Pentium 4 Xenon procesora od 2,8 gigaherca. Paradoks za svoj rad koristi 37 gigabajta RAM memorije koja je ravnomerno raspoređena na sve procesore, a ima i hard disk od 1,5 terabajta memorijskog prostora. Zbog neprestane potrebe da se usavršava, pošto se ne sme dopustiti da ovakva mašina izgubi na vrednosti, Paradoks je tokom poslednje godine pojačan za 20 odsto svojih kapaciteta.\nASTEROIDI: Paradoks nije sam, već je povezan sa drugim superkompjuterima u regionu. "Naša laboratorija, zajedno sa Računarskim centrom Univerziteta u Beogradu, uključena je u SEE GRID projekat", kaže za "Vreme" dr Aleksandar Belić, šef Laboratorije za primenu računara u nauci (www.scl.phy.bg.ac.yu). To je mreža svih superkompjutera Jugoistočne Evrope u koju su uključene mašine iz Turske, Grčke, Makedonije, Bugarske i Hrvatske. "Paradoks je najbrži superkompjuter SEE GRID-a. On sam čini 50 odsto kapaciteta ove mreže", naglašava Belić. U Laboratoriji za primenu računara smatraju da je od izuzetnog značaja što je naša zemlja već sada, u pionirskom stadijumu, uključena u ovakve projekte, pošto je GRID nova mreža koja će verovatno napraviti revoluciju kakvu je učinio internet. Kao i Web, nova mreža se takođe razvija u CERN-u, evropskom centru za nuklearna istraživanja. Kao ultrabrza mreža superkompjutera, GRID će za sva velika i složena izračunavanja omogućiti ono što je dosadašnji internet učinio za protok informacija. U međuvremenu, Paradoks se koristi u istraživačkim projektima u više naučnih disciplina. Tako je na njemu moguće izvršiti trodimenzionalnu vizualizaciju biomedicinskih podataka, a jedan od najzanimljivijih projekata koji se u saradnji sa Astronomskom opservatorijom obavlja na Paradoksu vezan je za asteroide koji bi mogli da udare u našu planetu. Na osnovu osmatranja NASA, Paradoks omogućuje da se uz neprestani unos podataka i potonje korekcije, predvide putanje malih asteroida u Sunčevom sistemu za narednih nekoliko decenija. Ovo je izuzetno značajna vrsta istraživanja, pošto čak i mali asteroidi od deset do sto metara u prečniku mogu da izazovu kataklizmu na Zemlji.\nBATERIJSKA LAMPA: Upotreba moćnih računara kao što je Paradoks utiče i na metodologiju istraživanja u fizici. Pored eksperimenta i teorije, sada je moguće postavljati netrivijalne numeričke eksperimente. "Oni omogućuju da razvijemo novu intuiciju. To je kao baterijska lampa", kaže dr Aleksandar Bogojević poredeći proces istraživanja sa lutanjem po mračnoj sobi, gde Paradoks osvetljava put sve dok se ne pronađe prekidač za svetlost. Tako je na Paradoksu razvijen nov matematički metod za računanje funkcionalnih integrala koji je 108 puta brži od dosadašnjih metoda korišćenih u kvatno-mehaničkim proračunima. Ovi rezultati nedavno su objavljeni u prestižnom časopisu "Fiziks rivju leters", listu sa najvećim impakt faktorom u fizici. Inače, najveći deo novca za izgradnju superkompjutera obezbedilo je Ministarstvo za nauku i zaštitu životne sredine, ali su sredstva prikupljana i iz drugih izvora. "Ovo je najoptimalnija mašina koja se može dobiti za naučna istraživanja", smatra Bogojević. On upoređuje Paradoks sa najvećim superkompjuterima na svetu koji imaju hiljadu puta više procesora i skuplji su proporcionalno toliko puta, ali su od Paradoksa brži samo 150 puta. Međutim, Bogojević kaže da oni, iako fizičari istraživači, nisu pobornici samo nauke radi nauke. "Evropski centar u CERN-u će u narednim godinama preuzeti primat od SAD i postati središte svetske nauke. Ako se u tome na vreme pozicioniramo unutar Evrope, to je jedini način da preskočimo 50 godina ekonomskog zaostatka za razvijenim svetom." Bogojević podseća da je izgradnja jednog autoputa drastično skuplja od izgradnje informatičkih puteva, naglašavajući kako je jedini način za naš napredak pravovremeno učešće u razvoju novih tehnologija kao što je GRID. Na Paradoksu se, pored naučnih istraživanja, odvaja vreme i za obuku novih stručnjaka, tako da se u okviru nekoliko izuzetno napornih programa ovde obučavaju mladi fizičari iz Istraživačke stanice Petnica i studenti fizike. "Nama nije cilj da budemo prvi kada smo jedini. Mi želimo da sami sebi stvorimo konkurenciju. I da posle toga budemo prvi među sto", kažu u Laboratoriji za primenu računara u nauci.


Tuže SNS zbog zloupotrebe njihovih imena\nPočetak Aktuelno Pod lupom Sa predsednicom Vlade o problemima u borbi protiv korupcije\nZaposleni u Naučnom institutu za veterinarstvo Srbije podneće krivičnu prijavu protiv Srpske napredne stranke jer su se bez znanja i dozvole našli na spisku 1.000 javnih ličnosti koje su navodno podržale listu „Zato što volimo Beograd“ Aleksandra Vučića. Imena svih doktora nauka sa ovog instituta našla su se na famoznom spisku a i pored njihovog reagovanja i demantija, nisu uklonjeni sa liste koja je i juče štampana u pojedinim medijima.\nVesna Milićević kaže za Danas da su njihova imena očigledno falsifikovana i zloupotrebljena i da su zbog toga prinuđeni da podnesu prijave protiv SNS-a.\n- Čim smo videli da smo se pojavili na famoznom spisku, obavestili smo Srpsku naprednu stranku da je došlo do greške i tražih smo da se naša imena skinu. Međutim, niko nije reagovao i s obzirom na to da se lista i dalje štampa, prinuđeni smo da podnesemo krivičnu prijavu protiv SNS - kaže dr Milićević sa Naučnog instituta za veterinarstvo Srbije. Ona dodaje da su se na naprednjačkoj listi našla imena 14 doktora nauka sa ovog instituta, a da su za to saznali sasvim slučajno.\n- Neko od zaposlenih je kupio novine i slučajno smo na spisku ugledali ime jednog od nas. Pažljivo smo pregledali ceo spisak i uvideli da smo svi na njemu. Nemam objašnjenje kako je do toga došlo, s obzirom na to da niko od nas nije podržao SNS, sem da su naši potpisi falsifikovani - naglašava Milićević.\nPoverenik za informacije od javnog značaja i zaštitu podataka o ličnosti Rodoljub Šahić negativno ocenjuje postupak naprednjaka, kao i sve druge slučajeve u kojima se radi o zloupotrehi, odnosno neovlašćenoj i nezakonitoj obradi ličnih podataka.\n- Nisu mi poznate sve okolnosti ali po svemu sudeći ima osnova za pokretanje krivičnog postupka za krivično delo „neovlašćeno prikupljanje ličnih podataka“. Postupak se pokreće privatnom tužbom, a ako je delo učinilo službeno lice, onda gonjenje preduzima javni tužilac - ističe Šabić za Danas. On dodaje da nezavisno od krivičnog postupka postoji mogućnost podnošenja tužbe za naknadu eventualne štete zbog povrede časti i ugleda.\nSličnog mišljenja je i programski direktor Transparentnosti Srbije Nemanja Nenadić.\n- Ako nisu dali saglasnost, imaju pravo da traže ispravku, naknadu štete, a verovatno ima osnova i za gonjenje zbog zloupotrebe ličnih podataka. Ne znam kako je do toga došlo, pa ne mogu da komentarišem ništa drugo. Inače, mislim da je praksa publikovanja takvih podrški problematična, naročito kad dolazi od ljudi koji rade u javnom sektoru ili posluju sa državom, ali nije zahranjena, a nije ni neuobičajena u drugim zemljama - kaže Nenadić.\nPredsednik Advokatske komore Beograda Vladimir Gajić kaže za Danas da pored lekara i fudbalera, najviše među potpisnicima liste podrške Aleksandru Vučiću ima falsifikovanih potpisa građana.\n- Ovaj režim ne preza ni od mnogo većih i opasnijih laži od lažnog potpisivanja podrške. Međutim, mnogo više razočarava činjenica da među potpisnicima ipak ima profesora, doktora pa čak i akademika kojima ne smeta da daju podršku na primer jednom plagijatoru kao što je Siniša Mali - ističe Gajić.\nPodsetimo, u nekoliko dnevnih novina je izašao spisak sa 1.000 javnih ličnosti koje podržavaju listu „Zato što volimo Beograd“ Aleksandra Vučića, međutim, svakodnevno se javljaju ljudi koji tvrde da takvu podršku nisu dali i da je njihovo ime „zalutalo“ na listu.


Februar 28, 2020 10:41\nJedanaest crnogorskih državljana uhapšeno je u velikoj policijskoj akciji u kojoj su zaplenjene 5,4 tone kokaina na brodu u teritorijalnim vodama Arube.\nUhapšeni su svi članovi posade broda "Aresa", prenose španski mediji.\nNavode da je operacija obalske straže započela u ponedeljak, kada je u vodama Arube primećen brod koji je prethodno napustio pristanište Gvaranao u venecuelanskom gradu Punto Fijo.\n"Na brodu je bilo puno metalnog otpada u kome je bila dobro skrivena znatna količina droge", navode španski mediji.\nBrod je presretnut u utorak nakon čega ga je kapetan uz pratnju policije odvezao do pristaništa Oranjestad gde ga je već čekao policijski korpus. Pretragom broda, policija je našla oko 200 paketa u kojima se nalazilo više od 5.000 kilograma droge.\nIstog dana, desetočlana posada je u pratnji policijskog tima za hapšenje sa zaplenjenom drogom sprovedena do baze holandske mornarice u Savaneti.\nPretraga se nastavlja jer tamošnja policija sumnja da se na brodu nalazi još skrivene droge. Pronađena droga biće uništena do kraja nedelje.\nSaradnja policije više zemalja\nAkciju hapšenja u vodama Venecuele inicirala je crnogorska policija, koja je više meseci pratila kriminalnu grupu.\nBrod je lociran i opserviran ceelom rutom plovidbe duž Južne Amerike, sa posebnim merama nadzora pri svakom ulasku i izlasku iz pristaništa. Nakon dobijanja operativnog podatka da je kokain spakovan, Mornarica Kraljevine Holandije je u Arubi presrela brod i započela detaljan pretres.\nSumnja se da je kokain iz Kolumbije trebalo da bude prokrijumčaren do jedne od luka u Zapadnoj Evropi.\nIz crnogorske Uprave policije rekli su da je zapljena kokaina u Arubi je rezultat konkretne saradnje Uprave policije sa partnerima iz Velike Britanije, Republike Srbije, Kraljevine Holandije i partnerskim službama drugih zemalja.\nU Moskvi tri eparhijska sveštenika obolela od Kovid-19 9\nU svetu koronom zaraženo više od 1.200.000 9\nBoris Džonson još u bolnici 12\nMilioni Indijaca svećama osvetlili "mrak korona virusa" 27\nPožar kod Černobilja povećao nivo radijacije 18\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 7737


četvrtak, 27 Februar 2020 12:00\nGradonačelnik Tuzle Jasmin Imamović sutra će u svojstvu osumnjčenog biti ispitan u Kantonalnom tužilaštvu Tuzlansakog kantona, potvrđeno je za Faktor u ovoj pravosudnoj instituciji.\n- Zamjenik glavnog tužioca Jezdimir Spasojević je 17. februara 2020. godine donio naredbu o provođenju istrage protiv Imamovića zbog postojanja osnova sumnje da je počinio krivično djelo protivzakonito posredovanje. Prijava i naredba o provođenju istrage se odnose na period 2003. godine i vezuju se za kreditno zaduženje Direkcije za obnovu i izgradnju Tuzla u tom periodu i ugovor o regulisanju međusobnih obaveza između Direkcije i Općine Tuzla - rečeno je u Kantonalnom tužilaštvu TK.\n- Provjere i istražne radnje u ovom predmetu će se obaviti u narednom periodu. Istražno ročište je zakazano za 28. februar 2020. godine - navode u Tužilaštvu TK.


izvor: http://www.021.rs/ U Zavodu za izgradnju grada u sredu će se održati najveća prodaja jednog placa u Novom Sadu u poslednjih nekoliko decenija.\nNaime, Grad je ponudio na prodaju parcelu od 32.948 kvadrata pored Spensa po ceni od 2,5 milijardi dinara. Za sada nije poznato koliko ima zainteresovanih za ovu lokaciju koja obuhvata sadašnje teniske terene, pomoćni stadion, prostor za atletske treninge i parking.\nBudući vlasnik će tu moći da sagradi poslovni objekat, u osnovi tržni centar, do visine od pet spratova ukupne površine od 115.318 kvadrata, što je veći prostor od Spensa (koji ima 85.091 kvadrata). Prodajom ovog zemljišta, koje je u javnosti prozvano "gradskom srebrninom" zbog njene vrednosti, biće omogućena izgradnja ogromnog tržnog centra pored već postojećeg gradskog Spensa i privatnog Merkatora. Direktor Spensa Aleksandar Šukić za 021.rs tvrdi da nije upućen u detalje prodaje gradske parcele pored Spensa, koja obuhvata terene zajedno sa parkingom ovog sportskog i poslovnog preduzeća. "Pošto je Spens gradska firma, o tome odlučuje Skupština grada. Mi možemo samo da se nadamo da će neki procenat od prodaje biti uložen u ovaj sportski centar", naveo je Šukić povodom toga što će Spens dobiti direktnog konkurenta u izdavanju lokala i ostati bez parkinga.\nČlan Gradskog veća za sport i omladinu Predrag Svilar kaže da će jedan deo od prodaje parcele morati da bude uložen u renoviranje Spensa. "Smatramo da je neizostavno da jedan deo tih sredstava bude investiran u Spens, jer je on simbol Novog Sada. Neophodno je da se napravi investiciono ulaganje što će dovesti do povećanja sadržaja koje Spens ima, jer on mora biti konkurentan ne samo sportskim objektima, nego i drugim tržnim centrima", izjavio je Svilar. Prodaja "gradske srebrnine" održaće se sutra u 12 časova u Zavodu za izgradnju grada.


Microsoft predstavio Windows 10\nU novoj verziji najpopularnijeg operativnog sistema bit će vraćen Start meni kao što je postojao prije verzije 8. Informatički gigant\nMicrosoft je na današnjoj prezentaciji u San Franciscu predstavio novu verziju svog operativnog sistema – Windows 10, javljaju američki mediji.\nNa prezentaciji koja je bila fokusirana na korporacijske korisnike, Microsoft je predstavio elemente najpopularnijeg operativnog sistema na svijetu Premda su svi očekivali da će nasljednik Windowsa 8 u svom nazivu dobiti brojku 9, kompanija je ipak odlučila preskočiti.\nNovi sistem predstavlja cijelu novu generaciju Windowsa, kazao je Terry Myerson, Microsoftov izvršni dopredsjednik za operativni sistem. Kako najavljuju iz kompanije, nova verzija prilagođena je za rad na svim tipovima uređaja (računari, tableti, pametni telefoni…), a u sučelje se vraća i Start meni. Na njemu, osim standardnog menija, bit će i "pločice" sa najčešće korištenim aplikacijama, kao i elementi poznati korisnicima Windowsa 7.\nLakši prelazak Prema riječima ljudi iz Microsofta, ovo je napravljeno kako bi korisnici Windowsa 7 lakše prešli na novu verziju operativnog sistema. Na prvi pogled, Windows 10 je kombinacija prethodne dvije verzije Microsoftovog operativnog sistema. Na pitanje zašto je preskočen Windows 9, Myerson je odgovorio: "Kada vidite ovako potpun proizvod, složit će se da je ovo primjerenije ime". On je najavio da će prava promocija Windowsa 10 početi od januara, dok će prodaja početi "tokom godine". Više informacija bit će otkriveno na posebnoj konferenciji u aprilu. O cijeni novog operativnog sistema, kao i o načinu nadogradnje će biti riječi tokom sljedeće godine.


"Oba ova preduzeća su primjer dobrog oživljavanja proizvodnje poslije kupovine imovine u stečaju, jer je i jedno i drugo formirano tako što se u stečaju pojavio kupac koji je kupio kompletnu imovinu i ponovo uspješno osnovao kompaniju", rekao je Džombić i ocijenio da drvna industrija u RS ima perspektivu, jer postoje pokazatelji da su prerada i proizvodnja namještaja u porastu u zadnjih godinu dana.\n"Tržište smo izgubili 2008. godine kada su otkazani ugovori, naredna godina je bila veoma teška, a sada imamo vraćanje ugovora i oživljavanje i rast proizvodnje", kaže Džombić.\nPremijer RS posjetio je tokom boravka u Kozarskoj Dubici, preduzeća "Kozara" i "Mehanika", u kojima je nakon privatizacije ponovo zaposleno 80 radnika.\n"U `Mehanici` rade gotovo svi radnici koji su radili i prije stečaja, odnosno preduzeće ima 40 zaposlenih, sa idejama i vizijom da se proširi proizvodnja uloži u dodatne mašine koje su neophodne da bi se postigla konkurentnost", konstatovao je Džombić.\nNakon posjete Drvno-industrijskom preduzeću "Kozara", Džombić je precizirao da se u firmi, koja je privatizovana krajem prošle godine, trenutno vrši samo prorez drveta i elementi koji se izvoze.\n"Vidio sam da su tamo radnici zadovoljni i rade, te očekuju i povećanje proizvodnje. Osim toga, vlasnik je dao zadatak rukovodstvu preduzeća da napravi koncept i program proizvodnje finalnog proizvoda, odnosno, namještaja, kako je to rađeno i prije i da se pokuša osvojiti tržište", naveo je premijer Srpske.\nNačelnik opštine Kozarska Dubica Nino Jauz rekao je da su "Kozara" i "Mehanika" bile dvije "rak rane" za Kozarsku Dubicu, koje su došle u fazu stečaja i potpunog prekidanja procesa rada.\n"Radnici nisu radili, a došlo je u pitanje i očuvanje imovine. Nakon privatizacije u oba preduzeća je došlo do pokretanja proizvodnje što je naročito bilo teško u `Kozari` jer je u pitanju drvoprerađivački sektor, koji je bio najjače pogođen ekonomskom krizom", podsjetio je Jauz.\nOn je istakao da u proizvodnji poljoprivrednih mašina i priključaka i razvoju "Mehanike" rukvodstvo te opštine vidi budućnost, koja uključuje kvalitetan menadžement i dobru vlasničku strukturu.\n"Dva velika problema su riješena, a ostao je još problem preduzeća `Poljoprivreda` iz Draksenića, koje je u stečaju i gdje ćemo takođe tražiti povoljna rješenja", najavio je Jauz.\nImovina Fabrike poljoprivrednih mašina "Mehanika" iz Kozarske Dubice prodata je u aprilu ove godine za 1,2 miliona KM preduzeću "Kondić komerc" iz Kozarske Dubice.\nNakon niza neuspješnih pokušaja privatizacije, stečajnog postupka koji je vođen tri godine, spas za "Kozaru" stigao je u decembru 2010. godine kada je to preduzeće za 2,05 miliona KM kupila firma "Impregnacija" iz Srbije, u vlasništvu kompanije "Cepter internešnal".


Savez samostalnih sindikata Srbije (SSSS), Sindikat UGS “Nezavisnost” i Unija poslodavaca ne odstupaju od svojih zahteva o načinu i iznosu povećanja minimalne mesečne zarade za 2022. godinu, ali ocenjuju da će, kao i prošle godine, konačnu reč dati Vlada Srbije, odnosno predsednik Aleksandar Vučić.\n“Prva je da se minimalna cena rada, koja sada iznosi oko 32.000 dinara, izjednači sa vrednošću minimalne potrošačke korpe od 39.000 dinara. Druga moguća varijanta je ona koju je predložio Vučić – da minimalac iznosi oko 35.000 dinara i verovatno će tako i biti”, rekao je Mihajlović.\nPregovori o minimalnoj zaradi u Socijalno-ekonomskom savetu trebalo bi da počnu sredinom avgusta.\nMihajlović je rekao da bi najrealnija varijanta bila da se minimalna zarada izjednači s vrednošću “minimalne potrošačke korpe” od 39.000 dinara. U tom slučaju bi trebalo povećati ostale plate, kao i penzije, da ne bi došlo do “kompresije”, odnosno izjednačavanja većine zarada.\nSavetnik za ekonomiju u UGS “Nezavisnost” Zoran Ristić rekao je da taj sindikat neće odustati od zahteva da se minimalac izjednači s “minimalnom potrošačkom korpom” od 39.000 dinara.\n“Ukoliko ne prihvate naš stav nećemo se složiti sa drugačijim i tada će, na žalost, Vlada Srbije, kao i prošle godine, doneti konačnu odluku jer joj to dozvoljava Zakon o radu”, rekao je Ristić.\nPoslodavci čekaju anketu privrednika\n“Nijedna firma nije povećala prihode za deset odsto koliko bi, po predlogu Vučića, trebalo da se podigne minimalac za narednu godinu, pa bi bilo realno da se poslodavcima pomogne i neoporeziva osnovica podigne na 26.000 dinara”, rekao je Drobnjaković.


Dva lica iz Prijedora pozitivna na korona virus: Još 40 zaraženih u Republici Srpskoj - PrijedorDanas.com - Prijedorski gradski portal\nDva lica iz Prijedora pozitivna na korona virus: Još 40 zaraženih u Republici Srpskoj\nadmin June 28, 2020 Dva lica iz Prijedora pozitivna na korona virus: Još 40 zaraženih u Republici Srpskoj2020-06-28T11:42:32+02:00 Društvo\nPrema mjestu prebivališta, 14 osoba je iz Ljubinja, 13 iz Bileće, tri iz Laktaša, po dvije iz Prijedora i Mrkonjić Grada i po jedno iz Banjaluke, Kozarske Dubice, Trebinja, Istočne Ilidže, Novog Grada i Teslića.\nVećina novozaraženih su radnici fabrike za preradu ribe kod Stoca u Federaciji BiH. Higijensko epidemiološke službe domova zdravlja Ljubinje i Bileća, u saradnji sa Regionalnim centrom Instituta za javno zdravstvo RS iz Trebinja, preduzimaju sve neophodne epidemiološke mjere na suzbijanju širenja virusa.\nU posljednja 24 časa, Institutu za javno zdravstvo Republike Srpske prijavljena su i dva smrtna slučaja kod kojih je potvrđeno prisustvo novog virusa korona. Radi se o dva muškarca, srednje i starije životne dobi iz Teslića i Prijedora, sa udruženiim oboljenjima.\nInstitut za javno zdravstvo Republike Srpske,\n« Gazi 101. godinu, a niko ne bi rekao: Potresna životna priča bake Mare dirnuće vas u dušu – FOTO\nOpaka zaraza i dalje odnosi živote: Preminuli muškarci iz Teslića i Prijedora koji su bili pozitivni na korona virus »


29. maja 2020. — Autor: EXIT\nEXIT tim najavljuje i da će se ovogodišnje izdanje organizovati u bliskoj saradnji sa nacionalanim kriznim štabom Republike Srbije, a kao jedna od mera biće i smanjenje kapaciteta festivala na pola od uobičajnih 55.000 posetilaca po danu. Biće zatvoreni i pojedini rovovi u kojima je inače smešteno preko 40 bina i zona, ali će najimpresivnija i najveća mesta na Petrovaradinskoj tvrđavi koja čine EXIT legendarnim u svetskim okvirima, kao što su centralni Main Stage, kolosalna mts Dance Arena i kultna No Sleep bina, ali i još neke manje zone, ovog leta zajedno činiti svetsku prestonicu muzike.\nIz organizacije dodaju kako su dobili mnogo poruka i mejlova podrške od izvođača, agenata i drugih festivala, koji održavanje Exita vide kao šansu za oživljavanje kompletne svetske event industrije. „Još važnije od oživljavanja najteže pogođene industrije, zapravo je taj signal nade i optimizma koji šaljemo celom svetu jer je najgore iza svih nas. Između širenja panike, koje u prethodnom periodu nije manjkalo i optimizma, mi uvek biramo ovo drugo“ – poručuju iz Exit tima i dodaju: „Pre tačno 20 godina, nakon godina provedenih u izolaciji i ratovima 90-ih, pronašli smo izlaz i prihvatili ga kao svoje ime. Sada je vreme da pronađemo globalni izlaz iz pandemije“.


Zastupnici Skupštine KS prihvatili Studiju o uspostavi holdinga javnih komunalnih preduzeća | Kanton Sarajevo - Ministarstvo komunalne privrede i infrastrukture\nU okviru drugog dijela današnjeg skupštinskog zasjedanja zastupnici su jednoglasno prihvatili Studiju društveno-ekonomske opravdanosti za uspostavu holdinga javnih komunalnih preduzeća na području Kantona Sarajevo.\nPrihvatanjem ove studije ministar komunalne privrede, infrastrukture, prostornog uređenja, građenja i zaštite okoliša KS Enver Hadžiahmetović dobio je zaduženje da pokrene aktivnosti na uspostavi ovog holdinga.\n„Cilj svih ovih aktivnosti je reforma javnog komunalnog sektora na području Kantona, te iznalaženje rješenja koja bi dovela do efikasnijeg rada javnih komunalnih preduzeća, te poboljšanje kvaliteta usluga koje pružaju građanima KS“, istakao je ministar Hadžiahmetović.\nNaglasio je i kako se tokom poduzimanja svih narednih aktivnosti uzeti u obzir sva pozitivna iskustva drugih gradova u regiji i Evropskoj uniji koja su dokazala djelotvornost organizacije komunalnih preduzeća u formi holdinga.\nEksperti sa Ekonomskog instituta, Ekonomskog fakulteta i iz konsultantske bosanskohercegovačke firme ENOVA d.o.o. koji su izradili ovu studiju, u svom obraćanju, su kazali kako su ponudili dva modela, model A – decentralizirani ili ugovorni i model B – centralizirani ili statusno povezani.\nPredložili su da se za početak treba krenuti sa decentraliziranim modelom, tj. ugovornim povezivanjem preduzeća.\nKazali su i kako bi se nakon njegove implementacije moglo ići i u centralizirani model, odnosno i u njihovo statusno povezivanje.\nNajbolji primjer za decentralizirani model je ljubljansko, odnosno slovenačko organizovanje holdinga, koje je pokazalo mogućnost dobrog poslovanja, ali i poboljšanja usluga građanima, što su posebno istakli autori ove studije.\n“Na bazi iskustava u okruženju, prvenstveno u gradovima Ljubljani i Zagrebu, formiranje holdinga u komunalnoj privredi imalo je pozitivan rezultat u svim segmentima, a pogotovo kod uštede u administrativnim poslovima - pravnim, ekonomskim, informatičkim, jer su isti bili objedinjeni i vršeni od strane holdinga. Kao dodatna prednost, istaknuto je i postojanje jedinstvene baze podataka za korisnike individualne komunalne potrošnje, te uštede koje su nastale u postupcima javnih nabavki, obzirom da su se provodile jedinstvene procedure za sva preduzeća“, ističe se u obrazloženju ovog zaključka kojim je prihvaćena ova studija.\nAutori ove studije najavili su i da bi se implementacija organiziranja holdinga od osam komunalnih kantonalnih preduzeća mogla očekivati tek na kraju mandata članova Vlade i Skupštine KS iz narednog izbornog ciklusa.


NEMAČKI AMBASADOR U LESKOVCU - Televizija LeskovacTelevizija Leskovac\n« PRIVREDNI SUD U LESKOVCU NAJEFIKASNIJI\nNEMAČKI AMBASADOR U LESKOVCU\nObjavljeno: 3 novembar, 2016 | Autor: TVL\nLESKOVAC – U okviru nemačko-srpske razvojne saradnje, kao deo projekta Podsticanje zapošljavanja mladih, koji finansira nemačka Vlada, a sprovode Ministarstvo omladine i sporta Republike Srbije i nemačka organizacija za međunarodnu saradnju GIZ, danas je uručena oprema u vrednosti od 12 hiljada evra zemljoradničkoj zadruzi »Zelena zvezda« i pčelarskim udruženjima »Beli bagrem« i »Leskovac« u istoj vrednosti. Radi se o bespovratnim grantovima, a svečanoj dodeli prisustvovao je i ambasador Savezne Republike Nemačke u Srbiji, Aksel Ditman.\nCilj GIZ-ovog projekta je da pruži podršku mladima između 15 i 35 godina da se bolje pozicioniraju na tržištu rada primenom integrisanog pristupa u podsticanju zapošljavanja mladih koji se sprovodi kroz karijerno vođenje i savetovanje o zapošljavanju, stručne obuke, upućivanje na posao i zapošljavanje mladih, i preduzetništvo. Unapređenje zapošljavanja i uvođenje dualnog obrazovanja su neke od inicijativa koje nemačka vlada sprovodi u Srbiji, kazao je nemački ambasador Aksel Ditman.\nDanašnja poseta ambasadora Nemačke pokazatelj je dobrih odnosa između Srbije i te zemlje, rekao je gradonačelnik leskovca Goran Cvetanović u pozdravnom govoru. Naš cilj je razvoj ekonomije i privrede. Zato je saradnja sa nemačkim partnerima, znanje i iskustvo koje oni mogu da nam prenesu za nas veoma bitna, istakao je Cvetanović.\nGradonačelnik Cvetanović napomenuo je da je veoma važna i dosadašnja podrška nemačke razvojne banke Ka eF Ve Leskovcu, jer od ukupnih ugovorenih investicija od pet i po miliona evra, 30 posto čine bespovratna sredstva.\nAmbasador Ditman pohvalion je srpski med kao izuzetno kvalitetan i ukusan i izrazio posebno zadovoljstvo što je nemačka Vlada opremom pomogla i pčelarska udruženja u Leskovcu. Pčelar Nenad Petković zahvalio se na ovoj vrednoj donaciji, koja će, kako je rekao, uticati na unapređenje i dalji razvoj pčelarstva u leskovcu.\nOva mera koja se odnosi na podsticanje zapošljavanja mladih u poljoprivredi u okviru zadruga realizuje se u saradnji sa nemačkom nevladinom organizacijom Help i Agencijom za lokalni ekonomski razvoj u Leskovcu.\nKroz podršku u opremi poljoprivrednoj zadruzi »Zelena zvezda« i pčelarskim udruženjima »Beli bagrem« i »Leskovac«, 80 –oro mladih iz ruralnih područja biće motivisano i nakon uključivanja će imati mogućnost da unaprede svoje znanje da vode i razvijaju poslovanje u okviru svog poljoprivrednog domaćinstva, rečeno je ovom prilikom.